ΑΠΟΦΑΣΕΙΣ
Αριθμ. 113245
Έγκριση Εσωτερικού Κανονισμού του Προγράμματος Μεταπτυχιακών Σπουδών με τίτλο «Εφαρ-
μοσμένη Διαιτολογία - Διατροφή», του Τμήματος
Επιστήμης Διαιτολογίας - Διατροφής, της Σχολής
Επιστημών Υγείας και Αγωγής του Χαροκοπείου
Πανεπιστημίου.
Η ΣΥΓΚΛΗΤΟΣ
ΤΟΥ ΧΑΡΟΚΟΠΕΙΟΥ ΠΑΝΕΠΙΣΤΗΜΙΟΥ
Έχοντας υπόψη:
1. Τον ν. 4957/2022 (Α’ 141) και κυρίως το Κεφάλαιο Θ’.
2. Τον ν. 3374/2005 (Α’ 189) και κυρίως τα άρθρα 14
και 15.
3. Την υπ’ αρ. 135557/01-11-2022 εγκύκλιο του Υπουργείου Παιδείας και Θρησκευμάτων «Εφαρμογή των δια-
τάξεων του ν. 4957/2022 “Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις” για την οργάνωση και
λειτουργία προγραμμάτων μεταπτυχιακών σπουδών
και λοιπά θέματα» (ΑΔΑ: 6ΧΨΖ46ΜΤΛΗ-ΤΧΔ).
4. Τον Κανονισμό Σπουδών του Χαροκοπείου Πανεπιστημίου (Β’ 4983).
5. Την υπό στοιχεία 108182/Ζ1/21-08-2020 διαπιστωτική πράξη της Υπουργού Παιδείας και Θρησκευμάτων
«Διαπιστωτική πράξη εκλογής Πρύτανη και τεσσάρων Αντιπρυτάνεων στο Χαροκόπειο Πανεπιστήμιο»
(Υ.Ο.Δ.Δ. 677).
6. Την υπ’ αρ. 111038/30-11-2023 πράξη του Πρύτανη περί συγκρότησης της Συγκλήτου του Χαροκοπείου
Πανεπιστημίου.
7. Την υπ’ αρ. 72389/28-03-2018 απόφαση της Συγκλήτου «Ίδρυση Προγράμματος Μεταπτυχιακών Σπουδών
(Π.Μ.Σ.) του Τμήματος Επιστήμης Διαιτολογίας - Διατροφής της Σχολής Επιστημών Υγείας και Αγωγής του
Χαροκοπείου Πανεπιστημίου με τίτλο “Εφαρμοσμένη
Διαιτολογία - Διατροφή”», (Β’ 2462) όπως τροποποιήθηκε
με την υπ’ αρ. 102859/20-10-2022 (Β’ 5784) απόφαση της
Συγκλήτου του Χαροκοπείου Πανεπιστημίου.
8. Την υπ’ αρ. 150/25-01-2024 απόφαση της συνέλευσης του Τμήματος Επιστήμης Διαιτολογίας - Διατροφής
της Σχολής Επιστημών Υγείας και Αγωγής του Χαροκοπείου Πανεπιστημίου.
9. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού,
αποφασίζει:
Την έγκριση του Εσωτερικού Κανονισμού του Προγράμματος Μεταπτυχιακών Σπουδών με τίτλο «Εφαρμο-
σμένη Διαιτολογία - Διατροφή», του Τμήματος Επιστήμης
Διαιτολογίας - Διατροφής, της Σχολής Επιστημών Υγείας
και Αγωγής του Χαροκοπείου Πανεπιστημίου, ως ακολούθως:
ΚΕΦΑΛΑΙΟ Α
ΘΕΣΜΙΚΟ ΠΛΑΙΣΙΟ
Άρθρο 1
Γενικές Αρχές
1. Στο Τμήμα Επιστήμης Διαιτολογίας - Διατροφής
(ΤΕΔΔ) της Σχολής Επιστημών Υγείας και Αγωγής του
Χαροκοπείου Πανεπιστημίου λειτουργεί από το ακαδημαϊκό έτος 2000-2001 Πρόγραμμα Μεταπτυχιακών
Σπουδών (Π.Μ.Σ.) με τίτλο «Εφαρμοσμένη ΔιαιτολογίαΔιατροφή».
2. Από το ακαδημαϊκό έτος 2018-2019 το Π.Μ.Σ. απονέμει Μεταπτυχιακό Δίπλωμα Ειδίκευσης (ΜΔΕ), στις
κατευθύνσεις:
- Κλινική Διατροφή
- Διατροφή και Άσκηση
- Μοριακή Διατροφή
3. Το πρόγραμμα παρέχει τη δυνατότητα για Μεταπτυχιακές Σπουδές Πλήρους και Μερικής φοίτησης.
4. Το Π.Μ.Σ. απευθύνεται σε πτυχιούχους Τμημάτων
Πανεπιστημιακών και Τεχνολογικών Ιδρυμάτων της ημεδαπής ή της αλλοδαπής στα γνωστικά αντικείμενα της:
Διαιτολογίας - Διατροφής, Επιστήμης Τροφίμων, Ιατρικής,
Φαρμακευτικής, Νοσηλευτικής, Κτηνιατρικής, Οδοντιατρικής, Μαιευτικής, Επιστήμης Αθλητισμού, Βιολογίας,
Χημείας, Βιοχημείας, Δημόσιας Υγείας, Γεωπονικής Επιστήμης, Βιοτεχνολογίας, Ψυχολογίας, Φυσικοθεραπείας.
5. Μέσα από ένα σύγχρονο εκπαιδευτικό πρόγραμμα και αξιοποιώντας τεχνικές υποδομές σύγχρονης και
ασύγχρονης (εξ αποστάσεως) εκπαίδευσης το Π.Μ.Σ.
αποσκοπεί:
i. Στην παροχή εξειδικευμένων γνώσεων στα θέματα
της Εφαρμοσμένης Διαιτολογίας - Διατροφής, ώστε οι
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
22 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2379
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2379/22.04.2024
απόφοιτοί του να είναι ικανοί να συμμετέχουν στη διαδικασία διατροφικής φροντίδας και υποστήριξης σε
ατομικό ή/και ομαδικό επίπεδο, με στόχο να καλύψουν
ανάγκες σε στελεχιακό δυναμικό δημόσιων και ιδιωτικών
φορέων,
ii. στην εκμάθηση ερευνητικών διαδικασιών στους/-ις
φοιτητές/-τριες του και στην ενεργή συμμετοχή τους σε
ερευνητικά πρωτόκολλα υψηλού επίπεδου, με τη χρηματοδότηση αυτής από πόρους του Προγράμματος,
iii. στην παραγωγή και προαγωγή νέας γνώσης,
iv. στη διαμόρφωση πλαισίου ερευνητικής και διδακτικής συνεργασίας με Πανεπιστημιακά Ιδρύματα και
άλλους Φορείς, στην Ελλάδα και στο εξωτερικό,
v. στην ανάδειξη της Αριστείας, χορηγώντας βραβεία
στους/-ις διακριθέντες/-είσες φοιτητές/-τριες,
vi. στην ενίσχυση των μετακινήσεων φοιτητών/-τριών καθώς και διδακτικού προσωπικού, σε ερευνητικά
κέντρα ή Πανεπιστήμια της Ελλάδας και του εξωτερικού, για τη διεξαγωγή έρευνας και για συμμετοχή σε
συνέδρια,
vii. στην προβολή του ερευνητικού έργου των φοιτητών/-τριών σε διεθνή και ελληνικά συνέδρια, στα οποία
οι φοιτητές/-τριες καλούνται να παρουσιάσουν τις ερευνητικές τους εργασίες,
viii. στη διαρκή στήριξη των αποφοίτων, μέσω του
γραφείου Σταδιοδρομίας του Πανεπιστημίου.
6. Με την ολοκλήρωση των σπουδών τους οι απόφοιτοι του Π.Μ.Σ. αναμένεται να:
i. Επιδεικνύουν ικανότητα κατανόησης, ερμηνείας και
αξιολόγησης της διατροφικής έρευνας,
ii. ενσωματώνουν και να εφαρμόζουν ποικίλες στρατηγικές για την υποστήριξη της υγείας και του ευ ζην
ατόμων, ομάδων και κοινοτήτων,
iii. αναγνωρίζουν τη σημασία της διεπιστημονικής
προσέγγισης σύγχρονων διατροφικών και διαιτολογικών θεμάτων,
iv. αναλύουν και να επιλύουν προβλήματα μέσω κριτικής συλλογής, σύνθεσης και αξιολόγησης σχετικών
διαθέσιμων πληροφοριών από διάφορες πηγές συμπεριλαμβανομένης της χρήσης μεγάλου όγκου δεδομένων
(big data),
v. εφαρμόζουν επιστημονικά τεκμηριωμένες προσεγγίσεις στη διαιτολογική πράξη για άτομα, πληθυσμούς
αλλά και στη διαχείριση των υπηρεσιών σίτισης,
vi. ερμηνεύουν την επιστημονική γνώση σε πρακτική
πληροφορία και να την επικοινωνούν αποτελεσματικά
στο κοινό,
vii. διατυπώνουν ερευνητικά ερωτήματα και να προτείνουν ερευνητικά πρωτόκολλα με κατάλληλο μεθοδο-
λογικό σχεδιασμό,
viii. αποκτήσουν γνώσεις και δεξιότητες που θα εξασφαλίσουν την αποτελεσματική τους ανταπόκριση στις
απαιτήσεις ετερογενών εργασιακών περιβαλλόντων διατροφής και διαιτολογίας,
ix. επικοινωνούν αποτελεσματικά με επαγγελματικούς
και μη ενδιαφερόμενους φορείς (stakeholders) μέσω
διαφόρων μέσων, και να επιδεικνύουν προχωρημένη
ψηφιακή εγγραμματοσύνη.
7. Ειδικά για την κατεύθυνση της Κλινικής Διατροφής,
οι απόφοιτοι του Π.Μ.Σ. αναμένεται να:
i. Επιδεικνύουν γνώση των διατροφικών αρχών και
των εφαρμογών τους για την πρόληψη και διαχείριση
διαφόρων νοσημάτων,
ii. να ανασκοπούν με κριτικό τρόπο τη διαθέσιμη βιβλιογραφία σχετικά με τους παράγοντες που επηρεάζουν
την κατάσταση θρέψης, καθώς και τις μεθόδους ανίχνευσης και αξιολόγησης αυτής στην υγεία και τη νόσο σε
κλινικές δομές και στην κοινότητας,
iii. να εξοικειωθούν με την επίδραση της κατάστασης
θρέψης και της θρεπτικής υποστήριξης σε σχετικές με
κάθε νόσημα κλινικές εκβάσεις, σε ενήλικες και παιδιά,
iv. να επιδεικνύουν γνώση για την επιστημονικά τεκμηριωμένη διαιτολογική διαχείριση βασικών κλινικών
καταστάσεων.
8. Ειδικά για την κατεύθυνση της Αθλητικής Διατροφής, οι απόφοιτοι του Π.Μ.Σ. αναμένεται να:
i. Κατανοούν τη δομή και τη λειτουργία των σκελετικών μυών καθώς και τις βιοχημικές και μεταβολικές
διεργασίες που ενεργοποιούνται για τη διευκόλυνση της
παραγωγής ενέργειας σε ηρεμία και κατά τη διάρκεια
της άσκησης,
ii. εφαρμόζουν βασικές τεχνικές μέτρησης της αθλητικής απόδοσης και του μεταβολισμού και να χρησιμοποι-
ούν τα αποτελέσματα των μετρήσεων για να προσαρμόζουν τις διατροφικές συστάσεις στους/-ις αθλητές/-τριες,
iii. κατανοούν την επίδραση της διατροφής στην
αθλητική απόδοση, κόπωση και αποκατάσταση μετά
την άσκηση,
iv. κατανοούν τους μηχανισμούς δράσης των κύριων
μακροθρεπτικών συστατικών και της ενυδάτωσης στην
απόδοση,
v. αναπτύσσουν διατροφικές συστάσεις για αθλητές/-τριες με σκοπό τη βελτιστοποίηση της αθλητικής
απόδοσης,
vi. προσαρμόζουν τις διατροφικές συστάσεις ανάλογα
με την προπονητική περίοδο, το είδος του αθλήματος,
το φύλο και την ένταση της άσκησης,
vii. αξιολογούν διατροφικά εργογόνα συμπληρώματα,
και τη χρησιμότητα ή μη αυτών από τους αθλητές.
9. Ειδικά για την κατεύθυνση της Μοριακής Διατροφής,
οι απόφοιτοι του Π.Μ.Σ. αναμένεται να:
i. Αναγνωρίζουν την επίδραση της διατροφής στις
βασικές μεταβολικές διεργασίες και μηχανισμούς μεταγωγής σήματος σε επίπεδο κυττάρου και ολόκληρου
οργανισμού,
ii. κατανοούν τους βασικούς μηχανισμούς αλληλεπίδρασης γονιδίων και διατροφής,
iii. καταρτιστούν σε τεχνολογίες αιχμής, όπως η γενωμική, η πρωτεομική, η μεταβολομική και η βιοπλη-
ροφορική,
iv. κατανοήσουν τους περιβαλλοντικούς καθοριστές
του τρόπου ζωής οι οποίοι διαμορφώνουν τους φαινότυπους,
v. προσαρμόζουν διατροφικές συστάσεις ανάλογα το
γενετικό υπόβαθρο του ατόμου στο πλαίσιο μίας προσωποποιημένης διατροφικής προσέγγισης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2379/22.04.2024
Άρθρο 2
Όργανα Λειτουργίας Π.Μ.Σ.
Για την οργάνωση και την εν γένει λειτουργία του
Π.Μ.Σ. αρμόδια όργανα είναι:
Α. Η Σύγκλητος
1. Η Σύγκλητος του Χαροκοπείου Πανεπιστημίου, είναι
αρμόδια για κάθε θέμα ακαδημαϊκού, διοικητικού, οργανωτικού και οικονομικού χαρακτήρα που σχετίζεται με
τις μεταπτυχιακές σπουδές. Επίσης, η Σύγκλητος ασκεί
όσες αρμοδιότητες σχετικά με τα Π.Μ.Σ. δεν ανατίθενται
από το νόμο ειδικώς σε άλλα όργανα.
2. H Σύγκλητος:
i. Εγκρίνει την ίδρυση Π.Μ.Σ. ή την τροποποίηση της
απόφασης ίδρυσης του Π.Μ.Σ.,
ii. εγκρίνει την παράταση της χρονικής διάρκειας της
λειτουργίας του Π.Μ.Σ.,
iii. συγκροτεί την Επιτροπή Προγράμματος Σπουδών,
σε περίπτωση διατμηματικών ή διιδρυματικών ή κοινών
Π.Μ.Σ.,
iv. αποφασίζει την κατάργηση Π.Μ.Σ. που προσφέρεται
από το Χαροκόπειο Πανεπιστήμιο.
Β. Η Επιτροπή Μεταπτυχιακών Σπουδών
3. Η Επιτροπή Μεταπτυχιακών Σπουδών (Ε.Μ.Σ.) του
Χαροκοπείου Πανεπιστημίου συγκροτείται με απόφαση
της Συγκλήτου κατόπιν πρότασης των Κοσμητειών των
Σχολών.
4. Η Ε.Μ.Σ. αποτελείται από ένα (1) μέλος Διδακτικού
Ερευνητικού Προσωπικού (Δ.Ε.Π.) από κάθε Σχολή του
Α.Ε.Ι., ένα (1) μέλος που προέρχεται από τις κατηγορίες μελών Ειδικού Εκπαιδευτικού Προσωπικού (Ε.Ε.Π.),
Εργαστηριακού Διδακτικού Προσωπικού (Ε.ΔΙ.Π.), και
Ειδικού Τεχνικού Εργαστηριακού Προσωπικού (Ε.Τ.Ε.Π.)
του Ιδρύματος και τον/την Αντιπρύτανη που είναι αρμόδιος/-α για ακαδημαϊκά θέματα, ως Πρόεδρο. Τα μέλη
της Ε.Μ.Σ. έχουν εμπειρία στην οργάνωση και συμμετοχή
σε προγράμματα σπουδών δεύτερου κύκλου σπουδών.
5. Η θητεία της Επιτροπής είναι δύο (2) ακαδημαϊκά
έτη.
6. Αρμοδιότητες της Ε.Μ.Σ. είναι:
i. Η υποβολή γνώμης προς τη Σύγκλητο για την ίδρυση
νέων προγραμμάτων μεταπτυχιακών σπουδών ή την
τροποποίηση των ήδη λειτουργούντων προγραμμάτων
μεταπτυχιακών σπουδών, μετά από αξιολόγηση των αιτημάτων των Συνελεύσεων των Τμημάτων για την ίδρυ-
ση νέων προγραμμάτων μεταπτυχιακών σπουδών, των
σχετικών εκθέσεων σκοπιμότητας και βιωσιμότητάς τους
και την κοστολόγηση της λειτουργίας του Π.Μ.Σ., καθώς
και η δυνατότητα αναπομπής τους, αν η εισήγηση δεν
είναι επαρκώς αιτιολογημένη ή οι συνοδευτικές εκθέσεις
δεν είναι πλήρεις,
ii. η κατάρτιση σχεδίου Κανονισμού για προγράμματα
δεύτερου και τρίτου κύκλου σπουδών και η υποβολή του
προς τη Σύγκλητο,
iii. η εκπόνηση πρότυπου σχεδίου Κανονισμού λειτουργίας Π.Μ.Σ.,
iv. ο έλεγχος της τήρησης των Κανονισμών λειτουργίας
των Π.Μ.Σ.,
v. η παρακολούθηση της εφαρμογής της νομοθεσίας,
του Κανονισμού και των αποφάσεων των οργάνων διοίκησης του Χαροκοπείου Πανεπιστημίου από τα Π.Μ.Σ.,
vi. η παρακολούθηση της εφαρμογής της διαδικασίας απαλλαγής από την υποχρέωση καταβολής τελών
φοίτησης,
vii. κάθε άλλη αρμοδιότητα που ορίζεται από τον Εσωτερικό Κανονισμό λειτουργίας των Π.Μ.Σ.
Γ. Η Συνέλευση της Σχολής
7. Η Συνέλευση της Σχολής είναι αρμόδια για την οργάνωση, διοίκηση και διαχείριση του Π.Μ.Σ. και ιδίως:
i. Εισηγείται προς τη Σύγκλητο την ίδρυση ή την τροποποίηση της απόφασης ίδρυσης του Π.Μ.Σ., καθώς και
την παράταση της διάρκειας του Π.Μ.Σ.,
ii. συγκροτεί Επιτροπές για την αξιολόγηση των αιτήσεων των υποψηφίων μεταπτυχιακών φοιτητών/-τριών
και εγκρίνει την εγγραφή αυτών στο Π.Μ.Σ.,
iii. αναθέτει το διδακτικό έργο στο διδακτικό προσωπικό του Π.Μ.Σ.,
iv. συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών/-τριών και ορίζει τον/την επιβλέποντα/-ουσα ανά
εργασία,
v. διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Π.Μ.Σ.,
vi. εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (ΣΕ),
vii. με απόφαση της συνέλευσης της Σχολής οι αρμοδιότητες των περ. 2.β και 2.δ δύναται να μεταβιβάζονται
στη ΣΕ του Π.Μ.Σ.,
viii. ορίζει τα μέλη της Συντονιστικής Επιτροπής,
ix. ορίζει τον/την Διευθυντή/-ντρια του Π.Μ.Σ.,
x. ασκεί κάθε άλλη αρμοδιότητα που προβλέπεται από
επιμέρους διατάξεις,
xi. συγκροτεί επικουρικά όργανα ή/και Επιτροπές, πέραν των προαναφερθεισών, για τη διεκπεραίωση διαδι-
κασιών και λειτουργιών του Π.Μ.Σ.
Δ. Η Συντονιστική Επιτροπή (ΣΕ)
8. Η Συντονιστική Επιτροπή (ΣΕ) αποτελείται από τον/
την Διευθυντή/-τρια του Π.Μ.Σ. και τέσσερα (4) μέλη Διδακτικού Ερευνητικού Προσωπικού (Δ.Ε.Π.) του Τμήμα-
τος, που έχουν συναφές γνωστικό αντικείμενο με αυτό
του Π.Μ.Σ. και αναλαμβάνουν διδακτικό έργο στο Π.Μ.Σ.
Τα μέλη της ΣΕ καθορίζονται με απόφαση της συνέλευσης της Σχολής.
9. Η ΣΕ είναι αρμόδια για την παρακολούθηση και τον
συντονισμό της λειτουργίας του Π.Μ.Σ. και ιδίως:
i. Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το Π.Μ.Σ. διαθέτει πόρους σύμφωνα με το άρθρο 84 του ν. 4957/2022
(Α’ 141), και εισηγείται την έγκρισή του προς την Επιτροπή Ερευνών του Ειδικού Λογαριασμού Κονδυλίων Έρευ-
νας (Ε.Λ.Κ.Ε.),
ii. καταρτίζει τον απολογισμό του προγράμματος και
εισηγείται την έγκρισή του προς τη Συνέλευση της Σχολής,
iii. εγκρίνει τη διενέργεια δαπανών του Π.Μ.Σ.,
iv. εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον παρόντα Κανονισμό,
v. εισηγείται προς τη Συνέλευση της Σχολής την κατανομή του διδακτικού έργου, καθώς και την ανάθεση
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2379/22.04.2024
διδακτικού έργου στις κατηγορίες διδασκόντων/-ουσών
του άρθρου 83 του ν. 4957/2022 (Α’ 141),
vi. εισηγείται προς τη Συνέλευση της Σχολής την πρόσκληση Επισκεπτών/-τριών Καθηγητών/-τριών για την
κάλυψη διδακτικών αναγκών του Π.Μ.Σ.,
vii. καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση της Σχολής,
viii. εισηγείται προς τη Συνέλευση της Σχολής την ανακατανομή των μαθημάτων μεταξύ των ακαδημαϊκών
εξαμήνων, καθώς και θέματα που σχετίζονται με την
ποιοτική αναβάθμιση του προγράμματος σπουδών.
Ε. Ο/Η Διευθυντής/-ντρια του Προγράμματος Μεταπτυχιακών Σπουδών
10. Ο/Η Διευθυντής/-ντρια του Π.Μ.Σ. προέρχεται
από τα μέλη Δ.Ε.Π. του Τμήματος, κατά προτεραιότητα
βαθμίδας Καθηγητή/-τριας ή Αναπληρωτή/-τριας Καθηγητή/-τριας και ορίζεται με απόφαση της συνέλευσης
της Σχολής για διετή θητεία, με δυνατότητα ανανέωσης
χωρίς περιορισμό. Ο/Η Διευθυντής/-ντρια έχει τις ακόλουθες αρμοδιότητες:
i. Προεδρεύει της ΣΕ, καθώς και της Επιτροπής Προγράμματος Σπουδών και συντάσσει την ημερήσια διά-
ταξη και συγκαλεί τις συνεδριάσεις της,
ii. εισηγείται τα θέματα που αφορούν στην οργάνωση
και λειτουργία του Π.Μ.Σ. προς τη Συνέλευση της Σχολής,
iii. εισηγείται προς τη ΣΕ και τα λοιπά όργανα του
Π.Μ.Σ. και του Χαροκοπείου Πανεπιστημίου θέματα
σχετικά με την αποτελεσματική λειτουργία του Π.Μ.Σ.,
iv. είναι Επιστημονικά Υπεύθυνος/-η του προγράμματος σύμφωνα με το άρθρο 234 του ν. 4957/2022 (Α’ 141)
και ασκεί τις αντίστοιχες αρμοδιότητες,
v. φέρει την ευθύνη για την παρακολούθηση της υλοποίησης των αποφάσεων των οργάνων του Π.Μ.Σ., της
εφαρμογής του παρόντος Κανονισμού, καθώς και της
εκτέλεσης του προϋπολογισμού του Π.Μ.Σ.,
vi. ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του Π.Μ.Σ.
Άρθρο 3
Εκπροσώπηση φοιτητών/-τριών στα συλλογικά
όργανα
1. Οι φοιτητές/-τριες έχουν δικαίωμα συμμετοχής, με
εκπροσώπους τους, στα συλλογικά όργανα του Ιδρύματος. Οι προϋποθέσεις υποβολής υποψηφιότητας, η
σύσταση του σώματος των εκλεκτόρων, ο τρόπος σύνταξης των εκλογικών καταλόγων, καθώς και κάθε άλλη
λεπτομέρεια για τις διαδικασίες εκλογής, ρυθμίζονται
από το άρθρο 42 του ν. 4957/2022 (Α’ 141).
2. Οι εκπρόσωποι των μεταπτυχιακών φοιτητών/-τριών στη Συνέλευση της Σχολής αναδεικνύονται από το
σύνολο των μεταπτυχιακών φοιτητών/-τριών του δεύτερου κύκλου που οργανώνονται αποκλειστικά από το
Τμήμα ή σε συνεργασία με άλλα Τμήματα του ίδιου ή
άλλου Α.Ε.Ι., των οποίων το Τμήμα έχει αναλάβει τη διοικητική υποστήριξη.
3. Η άσκηση των συνδικαλιστικών δικαιωμάτων
των φοιτητών/-τριών δεν επιτρέπεται να παρακωλύει την ομαλή διεξαγωγή του πάσης φύσεως έργου
(εκπαιδευτικού, διοικητικού κ.λπ.) του Ιδρύματος. Για
το σκοπό αυτό η πραγματοποίηση συνελεύσεων, συγκεντρώσεων, εκδηλώσεων και κάθε είδους δραστηρι-
οτήτων επιτρέπεται μόνον εκτός των ωρών διδασκαλίας
μετά από έγγραφη άδεια του/της Πρυτάνεως.
4. Οι εκπρόσωποι των φοιτητών/-τριών σε συλλογικά
όργανα εκλέγονται από το σύνολο των φοιτητών/-τριών
του δεύτερου κύκλου σπουδών, που δεν έχουν υπερβεί
την ανώτατη διάρκεια φοίτησης σύμφωνα με την παρ. 1
του άρθρου 76 του ν. 4957/2022 (Α’ 141). Η ψηφοφορία
γίνεται με ενιαίο ψηφοδέλτιο και είναι άμεση, καθολική
και μυστική.
Άρθρο 4
Υλικοτεχνική Υποδομή
1. Το Τμήμα διαθέτει σύγχρονες αίθουσες διδασκαλίας
και πλήρως εξοπλισμένα εργαστήρια, που μπορούν να
στηρίξουν αποτελεσματικά τη λειτουργία του. Ειδικότερα, για την ανάπτυξη του διδακτικού και διοικητικού
έργου του διατίθενται πέντε (5) αίθουσες διδασκαλίας
αποκλειστικής χρήσης, με συνολική δυναμικότητα 315
ατόμων, και μια (1) αίθουσα διδασκαλίας κοινής χρήσης.
Κάθε αίθουσα είναι πλήρως εξοπλισμένη με ηλεκτρονικό υπολογιστή (Η/Υ), σύστημα ψηφιακής προβολής και
σταθερή σύνδεση στο διαδίκτυο. Μία πρόσφατα ανακαινισμένη αίθουσα διδασκαλίας περιλαμβάνει σύστημα
προβολής και ηχητικό σύστημα τελευταίας τεχνολογίας
που υποστηρίζει τηλεδιασκέψεις και εξ αποστάσεως μαθήματα.
2. Στο Τμήμα λειτουργούν τρία εργαστήρια:
- Εργαστήριο Διατροφής και Κλινικής Διαιτολογίας.
- Εργαστήριο Χημείας, Βιοχημείας και Φυσικοχημείας
Τροφίμων.
- Εργαστήριο Βιολογίας, Βιοχημείας, Φυσιολογίας του
Ανθρώπου και των Μικροοργανισμών.
3. Οι ερευνητικές δραστηριότητες του Τμήματος υποστηρίζονται από δώδεκα (12) αίθουσες εργαστηρίων
αποκλειστικής χρήσης, με συνολική δυναμικότητα 145
ατόμων, και δύο (2) αίθουσες εργαστηρίων κοινής χρήσης. Οι εργαστηριακοί χώροι χρησιμοποιούνται για την
άσκηση των φοιτητών/-τριών σε εργαστηριακές ασκήσεις όσο και για την εκπόνηση ερευνητικών Διπλωματι-
κών εργασιών.
4. Μέσω επιχειρησιακών προγραμμάτων στήριξης της
Περιφέρειας Αττικής, το ΤΕΔΔ έχει προμηθευτεί καινοτόμο εξοπλισμό, τελευταίας τεχνολογίας, για την πραγμα-
τοποίηση των ερευνητικών δραστηριοτήτων των μελών
ΔΕΠ/ΕΔΙΠ και των μεταπτυχιακών φοιτητών/-τριών του.
Ο ερευνητικός εξοπλισμός του Τμήματος περιλαμβάνει μεταξύ άλλων: συνδεσμολογία αλληλούχισης νέας
γενιάς για στοχευμένες αλληλουχίες, συσκευή αέριας
Χρωματογραφίας-φασματογραφίας μάζας (GC-MS), συσκευή υγρής χρωματογραφίας-φασματογραφία μάζας
(LC-MS, LC-MS/MS), εργαστήριο κυτταροκαλλιεργειών,
προηγμένο σύστημα απορροφησιομετρίας ακτίνων Χ
διπλής ενεργειακής στάθμης (DEXA) και σύστημα πληθυσμογραφίας μετατόπισης αέρος (ΒOD POD). Επιπλέ-
ον, λειτουργεί ένα πλήρως εξοπλισμένο εργαστήριο
Εργοφυσιολογίας-Εργομετρίας, καθώς επίσης υπάρχει
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2379/22.04.2024
πλήρως εξοπλισμένη κουζίνα στην οποία διεξάγονται
διατροφικές παρεμβάσεις.
5. Στο Τμήμα υπάρχει πλήρως εξοπλισμένο εργαστήριο Η/Υ, το οποίο διαθέτει εγκατεστημένα λογισμικά
στατιστικής ανάλυσης και διατροφικής πρόσληψης και
λειτουργεί σε 12ωρη βάση ώστε να εξυπηρετεί τις ανάγκες των φοιτητών/-τριών.
Άρθρο 5
Φοιτητική Μέριμνα
1. Οι μεταπτυχιακοί φοιτητές/-τριες δικαιούνται υγειονομικής περίθαλψης, δωρεάν σίτιση και διευκολύνσεων
για τις μετακινήσεις τους. Ειδικότερα:
i. Ιατροφαρμακευτική και νοσοκομειακή περίθαλψη:
Οι φοιτητές/-τριες που δεν έχουν άλλη ιατροφαρμακευτική και νοσοκομειακή περίθαλψη, δικαιούνται πλήρη
ιατροφαρμακευτική και νοσοκομειακή περίθαλψη στο
Εθνικό Σύστημα Υγείας (Ε.Σ.Υ.), με κάλυψη των σχετικών
δαπανών από τον Εθνικό Οργανισμό Παροχής Υπηρεσιών Υγείας (Ε.Ο.Π.Υ.Υ.), κατ’ ανάλογη εφαρμογή του άρ-
θρου 33 του ν. 4368/2016 (Α’ 83), μόνο με τη χρήση του
ΑΜΚΑ τους. Οι όροι, οι προϋποθέσεις και η διαδικασία
παροχής της περίθαλψης καθορίζονται με κοινή απόφαση των Υπουργών Οικονομικών, Παιδείας, Θρησκευμά-
των και Αθλητισμού και Υγείας.
ii. Σίτιση: Με κοινή απόφαση των Υπουργών Οικονομικών και Παιδείας, Θρησκευμάτων και Αθλητισμού, η
έκδοση της οποίας προβλέπεται στην παρ. 3 του άρθρου 284 του ν. 4957/2022 (Α’ 141), καθορίζονται οι όροι,
οι προϋποθέσεις και η διαδικασία για τη δωρεάν σίτιση
των φοιτητών/-τριών με βάση την ατομική και οικογενειακή οικονομική τους κατάσταση και την εντοπιότη-
τα. Στο Πανεπιστήμιο λειτουργεί Φοιτητικό Εστιατόριο,
όπου μπορούν να σιτίζονται όλα τα μέλη της Πανεπιστημιακής Κοινότητας, είτε δωρεάν είτε έναντι μικρού
αντιτίμου. Το εστιατόριο λειτουργεί καθ ’όλη τη διάρκεια
του έτους, εκτός από τους μήνες Ιούλιο και Αύγουστο.
iii. Διευκόλυνση μετακινήσεων: Στους/στις φοιτητές/τριες του Ιδρύματος παρέχονται διευκολύνσεις για τις με-
τακινήσεις τους και τα αναγκαία μέσα για την πολιτιστική
τους καλλιέργεια και ψυχαγωγία, σε όλη τη διάρκεια του
έτους. Οι όροι, οι προϋποθέσεις, η διαδικασία και κάθε
άλλο θέμα σχετικό με τις παροχές αυτές καθορίζονται
με κοινή απόφαση των Υπουργών Οικονομικών, Υποδομών, Μεταφορών και Δικτύων, Παιδείας, Θρησκευμάτων
και Αθλητισμού, Πολιτισμού και Τουρισμού. Ειδικότερες
σχετικές ρυθμίσεις και διαδικασίες προσδιορίζονται σύμφωνα με την τρέχουσα νομοθεσία.
iv. Χορήγηση αδειών στους/στις εργαζόμενους/-ες
φοιτητές/-τριες: Με κοινή απόφαση των Υπουργών
Παιδείας, Θρησκευμάτων και Αθλητισμού και Εργασίας
και Κοινωνικής Ασφάλισης ρυθμίζεται η υποχρεωτική
χορήγηση αδειών σε εργαζόμενους/-ες φοιτητές/-τριες
κατά την περίοδο των εξετάσεων για την προετοιμασία
και τη συμμετοχή τους σε αυτές. Ειδικότερες σχετικές
ρυθμίσεις και διαδικασίες προσδιορίζονται σύμφωνα
με την τρέχουσα νομοθεσία.
v. Ρυθμίσεις και παροχές για ειδικές ομάδες φοιτητών/τριών: Το Πανεπιστήμιο μεριμνά για την εγκατάσταση και
συντήρηση υποδομών απαραίτητων για την μετακίνηση ειδικών ομάδων φοιτητών/-τριών. Οι υπηρεσίες του
Ιδρύματος και το εκπαιδευτικό προσωπικό μεριμνούν
για την υποστήριξη, διευκόλυνση και εξυπηρέτηση των
φοιτητών/-τριών που ανήκουν σε ειδικές ομάδες, ώστε
να διασφαλιστεί η απρόσκοπτη συμμετοχή τους στην
ακαδημαϊκή δραστηριότητα και η ποιότητα ζωής τους
στους χώρους του Πανεπιστημίου.
vi. Αθλητισμός, πολιτισμός, ελεύθερος χρόνος: Το Πανεπιστήμιο ενθαρρύνει και υποστηρίζει με τις διαθέσιμες
υποδομές, μέσα και πόρους την συμμετοχή των φοιτητών/-τριών και των άλλων μελών της πανεπιστημιακής
κοινότητας σε πολιτιστικές και αθλητικές δραστηριότητες, καθώς και σε δραστηριότητες ψυχαγωγίας, ελεύθε-
ρου χρόνου και προσωπικής ανάπτυξης.
Άρθρο 6
Βιβλιοθήκη και Κέντρο Πληροφόρησης (Β.Κ.Π.)
1. Στο Χαροκόπειο Πανεπιστήμιο λειτουργεί Βιβλιοθήκη και Κέντρο Πληροφόρησης για την κάλυψη των
αναγκών της ακαδημαϊκής κοινότητας σε επιστημονική
πληροφόρηση. Ειδικότερα για τους/τις φοιτητές/-τριες,
οργανώνονται σεμινάρια εκπαίδευσης χρηστών, διατίθενται αναγνωστήριο, ηλεκτρονικοί υπολογιστές για
αναζήτηση έντυπου ή ηλεκτρονικού υλικού και ερμάρια
αποθήκευσης προσωπικών αντικειμένων, ενώ υπάρχει
δυνατότητα αυτόματου δανεισμού και φωτοτύπησης
υλικού που δεν είναι εφικτό να δανειστεί και πάντα με
βάση την κείμενη νομοθεσία περί προστασίας πνευματικών δικαιωμάτων. Μέρος των υπηρεσιών της Β.Κ.Π. δύ-
ναται να παρέχονται και εξ αποστάσεως, σε περίπτωση
που οι συνθήκες το επιβάλλουν.
2. Για οποιαδήποτε πληροφορία σχετικά με τη λειτουργία της Β.Κ.Π. και τις προσφερόμενες υπηρεσίες της, οι
φοιτητές/-τριες οφείλουν να επισκέπτονται τον ιστότοπό
της (http://www.library.hua.gr) ή/και να επικοινωνούν
με το προσωπικό.
Άρθρο 7
Κέντρο Εξυπηρέτησης Φοιτητών/-τριών (Κ.Ε.Φ.)
1. Στο Πανεπιστήμιο λειτουργεί Κέντρο Εξυπηρέτησης Φοιτητών/-τριών, το οποίο είναι αρμόδιο για την
ενημέρωσή τους σε θέματα που αφορούν στη συνολική
λειτουργία του Πανεπιστημίου, τα δικαιώματα και τις
υποχρεώσεις τους και τις παρεχόμενες υπηρεσίες από
την Πολιτεία και το Πανεπιστήμιο, καθώς και για την εξυπηρέτησή τους, ηλεκτρονικά ή/και δια ζώσης.
2. Το Κέντρο Εξυπηρέτησης Φοιτητών/-τριών στεγάζει:
i. Υπηρεσίες Φοιτητικής Μέριμνας, το οποίο μεριμνά
για θέματα που αφορούν στη σίτιση των φοιτητών/-τριών, στη χορήγηση του στεγαστικού επιδόματος, στην
έκδοση και διάθεση διδακτικών σημειώσεων, στη χορήγηση της Ευρωπαϊκής Κάρτας Ασφάλισης Ασθενείας
(Ε.Κ.Α.Α.), και άλλων οικονομικών ενισχύσεων που ενδεχομένως προσφέρονται (υποτροφίες, κ.ά.).
ii. Το Γραφείο Διασύνδεσης Σπουδών και Σταδιοδρομίας, που υποστηρίζει τους/τις φοιτητές/-τριες κατά τη
μετάβαση τους στην αγορά εργασίας με παροχή πληροφόρησης και συμβουλευτικών υπηρεσιών για την αγορά
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2379/22.04.2024
εργασίας και τη συνέχιση των σπουδών τους στην Ελλάδα και το εξωτερικό.
iii. Το Γραφείο Πρακτικής Άσκησης που οργανώνει και
συντονίζει κεντρικά τη διεξαγωγή της πρακτικής άσκησης των φοιτητών/-τριών του Πανεπιστημίου, είτε είναι
υποχρεωτική, είτε είναι προαιρετική και παρέχει σχετική
καθοδήγηση στους/στις φοιτητές/-τριες.
iv. Το Γραφείο ERASMUS και Ευρωπαϊκών Εκπαιδευτικών Προγραμμάτων που υποστηρίζει το Πανεπιστήμιο
στη διασύνδεσή του με Πανεπιστήμια του εξωτερικού
και τη διασφάλιση της κινητικότητας για σπουδές και
πρακτική άσκηση φοιτητών/-τριων και των τριών κύκλων σπουδών.
Άρθρο 8
Δομή Υποστήριξης Προσωπικού και Φοιτητικού
Πληθυσμού «Αικατερίνη Μαριδάκη-Κασσωτάκη»
1. Βασικός σκοπός της Δομής Υποστήριξης Προσωπικού και Φοιτητικού Πληθυσμού είναι η παροχή οργα-
νωμένης υποστήριξης σχετικά σε θέματα που άπτονται
βασικών δράσεων της ακαδημαϊκής ζωής και καθημερινότητας και τα οποία χρήζουν ψυχολογικής και παιδα-
γωγικής ενίσχυσης.
2. Η Δομή «Αικατερίνη Μαριδάκη-Κασσωτάκη» αποτελείται από:
α) Το Κέντρο Ψυχολογικής και Συμβουλευτικής Υποστήριξης (ΚΕ.ΨΥ.Σ.Υ), το οποίο παρέχει δωρεάν συμβου-
λευτική και ψυχολογική βοήθεια στον ενεργό φοιτητικό
πληθυσμό όλων των Τμημάτων του Πανεπιστημίου και
εν γένει συνδράμει με κάθε πρόσφορο μέσο συμβουλευτικά σε όλα τα μέλη της ακαδημαϊκής κοινότητας απο-
σκοπώντας στην αρμονικότερη προσαρμογή στην ακαδημαϊκή ζωή. Οι δράσεις του ΚΕ.ΨΥ.Σ.Υ. υποστηρίζονται
από μέλη Διδακτικού Ερευνητικού Προσωπικού (Δ.Ε.Π.),
Εργαστηριακού Διδακτικού Προσωπικού (Ε.ΔΙ.Π.) του
Α.Ε.Ι. ή μόνιμο προσωπικό ειδικότητας ψυχιάτρου, ψυχολόγου και κοινωνικού λειτουργού, ή αντίστοιχου βασικού
τίτλου σπουδών.
β) Το Κέντρο Διασφάλισης και Ενίσχυσης της Ισότητας (ΚΕ.Δ.ΕΝ.Ι.), το οποίο συνδράμει στην προώθηση,
τη διασφάλιση και την ενίσχυση (i) της ισότητας σε όλα
τα επίπεδα λειτουργίας και σε όλες τις διαδικασίες της
ακαδημαϊκής ζωής, (ii) της ισότιμης πρόσβασης και ουσιαστικής συμμετοχής των μελών της ακαδημαϊκής κοι-
νότητας καθώς και της ευαισθητοποίησης απέναντι σε
ζητήματα ισότιμης ένταξης και φοίτησης στο χώρο του
Πανεπιστημίου και (iii) της τήρησης της νομιμότητας στο
πλαίσιο της ακαδημαϊκής ελευθερίας, της αντιμετώπισης
φαινομένων κακοδιοίκησης και της διαφύλαξης της εύρυθμης λειτουργίας του Ιδρύματος.
Άρθρο 9
Συνήγορος του/της Φοιτητή/-τριας
1. Στο Χαροκόπειο Πανεπιστήμιο λειτουργεί ο θεσμός
του/της “Συνήγορου του/της Φοιτητή/-τριας” (ΣτΦ), του
οποίου οι αρμοδιότητες είναι:
i. Η διαμεσολάβηση μεταξύ φοιτητών/-τριών και καθηγητών/-τριών ή διοικητικών υπηρεσιών του ιδρύματος,
ii. η τήρηση της νομιμότητας στο πλαίσιο της ακαδημαϊκής ελευθερίας,
iii. η αντιμετώπιση φαινομένων κακοδιοίκησης σε θέματα που αφορούν στους/στις φοιτητές/-τριες,
iv. η διαφύλαξη της εύρυθμης λειτουργίας του
ιδρύματος.
2. Ο/Η ΣτΦ δεν έχει αρμοδιότητα σε θέματα εξετάσεων
και βαθμολογίας των φοιτητών/-τριών. Ο/Η ΣτΦ διερευνά υποθέσεις, αυτεπαγγέλτως ή ύστερα από αναφορά
φοιτητή/-τριας, και διαμεσολαβεί στα αρμόδια όργανα
του Ιδρύματος για την επίλυσή τους.
Άρθρο 10
Ρυθμίσεις και παροχές για ειδικές ομάδες
φοιτητών/-τριών
1. Στο Χαροκόπειο Πανεπιστήμιο λειτουργεί ο θεσμός
του/της «Συμβούλου Καθηγητή/-τριας Φοιτητών/-τριών με Ειδικές Εκπαιδευτικές Ανάγκες» (ΣΦμΕΑΑ). Ο/Η
ΣΦμΕΕΑ, έχει ως ρόλο τη διευκόλυνση της συμμετοχής
των φοιτητών/-τριών με ειδικές εκπαιδευτικές ανάγκες
και μαθησιακές δυσκολίες σε όλες τις πτυχές της ακαδημαϊκής ζωής, καθώς και την ενημέρωση και υποστήριξη
των ΦμΕΕΑ και των μελών της ακαδημαϊκής κοινότητας
σε θέματα που σχετίζονται με τις σπουδές και την ισότιμη ένταξη και φοίτηση στον χώρο του Πανεπιστημίου.
Άρθρο 11
Παροχή Ηλεκτρονικών Υπηρεσιών
1. Οι φοιτητές/-τριες αποκτούν με την εγγραφή τους
όνομα χρήστη και κωδικό πρόσβασης με τα οποίο έχουν
πρόσβαση στο σύνολο των ηλεκτρονικών υπηρεσιών
που παρέχονται από το Πανεπιστήμιο και την πολιτεία.
Το Κέντρο Πληροφορικής και Δικτύων (ΚΠΔ) του Πανεπιστημίου αναλαμβάνει την εγγραφή των φοιτητών/-τριών
στον κατάλογο χρηστών του Πανεπιστημίου (LDAP) και
στην συνέχεια δημιουργεί κωδικό πρόσβασης, ο οποίος κοινοποιείται ηλεκτρονικά στον/στην φοιτητή/-τρια.
Η χρήση του συνθηματικού και του ονόματος χρήστη
είναι αυστηρά προσωπική.
2. Οι φοιτητές/-τριες του Πανεπιστημίου έχουν πρόσβαση σε διάφορες κατηγορίες υπηρεσιών όπως:
i. Βασικές ηλεκτρονικές υπηρεσίες (ηλεκτρονικό ταχυδρομείο, φιλοξενία ιστοσελίδων, δημιουργία και αποθή-
κευση αρχείων και δεδομένων στο υπολογιστικό νέφος),
ii. υπηρεσίες ηλεκτρονικής μάθησης (ηλεκτρονική
τάξη, e-class),
iii. υπηρεσίες πρόσβασης σε ηλεκτρονικές πηγές,
iv. χρήση εφαρμογών που εξασφαλίζει το Πανεπιστήμιο για όλα τα μέλη της ακαδημαϊκής κοινότητας.
3. Οι φοιτητές/-τριες πρέπει να συμμορφώνονται
με τους όρους χρήσης ηλεκτρονικών υπηρεσιών και
εφαρμογών, όπως αναφέρονται στον Κανονισμό Λειτουργίας του Κέντρου Πληροφορικής και Δικτύων και
ανακοινώνονται στην ιστοσελίδα του Πανεπιστημίου. Σε
περίπτωση όπου κάποιος/-α χρήστης/-στρια προβαίνει
σε ενέργειες οι οποίες δεν είναι σύμφωνες με το ισχύον
νομοθετικό πλαίσιο που διέπει την ορθή χρήση των ηλεκτρονικών υπηρεσιών και του κανονισμού του ΚΠΔ, το
ΚΠΔ δύναται να προβαίνει άμεσα σε απενεργοποίηση
του λογαριασμού του/της.
4. Η εφαρμογή «Φοιτητολόγιο» παρέχει τη δυνατότητα
σε κάθε φοιτητή/-τρια του Π.Μ.Σ. να παρακολουθεί την
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2379/22.04.2024
ακαδημαϊκή του πορεία (βαθμό μαθημάτων, μέσο όρο
κ.α.) καθώς και να καταθέτει ηλεκτρονικά αιτήσεις για
έγγραφα (π.χ. αναλυτική βαθμολογία). Επίσης, μέσω του
φοιτητολογίου εγγράφεται στο τρέχον εξάμηνο.
5. Στο πλαίσιο παροχής υπηρεσιών Ασύγχρονης Τηλεκπαίδευσης, έχει εγκατασταθεί και λειτουργεί στο
Κέντρο Πληροφορικής και Δικτύων του Χαροκοπείου
Πανεπιστημίου η πλατφόρμα ασύγχρονης τηλεκπαίδευσης open e-Class. Σε αυτήν αναρτώνται όλες οι παρουσι-
άσεις των διδασκόντων/-ουσών, ερωτηματολόγια, τεστ
αυτοαξιολόγησης, εργασίες και πληροφοριακό υλικό
του μαθήματος. Μέσω της ηλεκτρονικής τάξης, ο/η μεταπτυχιακός φοιτητής/-τρια μπορεί να επικοινωνήσει με
τον/τη διδάσκοντα/-ουσα για θέματα που αφορούν στο
συγκεκριμένο μάθημα.
Άρθρο 12
Χρήση εγκαταστάσεων και μέσων
1. Ολοι/-ες οι φοιτητές/-τριες, έχουν δικαίωμα στη
χρήση των εγκαταστάσεων, των μέσων και ηλεκτρονικών υπηρεσιών του Πανεπιστημίου στο πλαίσιο της
ολοκλήρωσης των δραστηριοτήτων του προγράμματος
σπουδών. Για την άσκηση του δικαιώματος αυτού από το
σύνολο των φοιτητών/-τριών, θα πρέπει να υφίστανται
και να διατίθενται προς απρόσκοπτη χρήση όλες οι υποδομές που εξασφαλίζουν την ανεμπόδιστη πρόσβαση
των ΦμΕΕΑ στις παρεχόμενες υπηρεσίες.
2. Μετά το πέρας του χρόνου που διατίθεται, σύμφωνα
με το πρόγραμμα σπουδών, για τη χρήση των εγκαταστάσεων και μέσων, οι φοιτητές/-τριες είναι υποχρεω-
μένοι/-ες να διακόπτουν τη χρήση παραδίδοντας τις
εγκαταστάσεις και τα μέσα στην ίδια καλή κατάσταση
που τους διατέθηκαν.
3. Τυχόν φθορές των εγκαταστάσεων και των μέσων,
που δεν οφείλονται στη συνήθη χρήση, επισύρουν πειθαρχικές ποινές κατά των δραστών μετά από σχετική
εισήγηση του/της υπεύθυνου/-ης της ομάδας ή αναφορά
του/της υπεύθυνου/-ης της επόμενης ομάδας φοιτητών/-τριών που θα κάνει χρήση. Παράλληλα, γίνεται ο
σχετικός καταλογισμός των δαπανών αποκατάστασης
των φθορών σε βάρος των δραστών μετά από απόφαση
του Πρυτανικού Συμβουλίου.
4. Για χώρους ιδιαίτερης ευαισθησίας, όπως Εργαστήρια με αυξημένο κίνδυνο λειτουργίας ή σημαντικής
αξίας εξοπλισμό, οι φοιτητές/-τριες πρέπει να ακολουθούν τους ειδικότερους κανονισμούς χρήσης του κάθε
Εργαστηρίου.
ΚΕΦΑΛΑΙΟ Β:
ΔΟΜΗ ΚΑΙ ΛΕΙΤΟΥΡΓΙΑ ΠΡΟΓΡΑΜΜΑΤΟΣ
Άρθρο 13
Μεταπτυχιακοί τίτλοι
1. Το Πρόγραμμα Μεταπτυχιακών Σπουδών απονέμει
Μεταπτυχιακό Δίπλωμα Ειδίκευσης (Μ.Δ.Ε.), τίτλου επιπέδου 7, σύμφωνα με το Εθνικό Πλαίσιο Προσόντων και
το Ευρωπαϊκό Πλαίσιο Προσόντων, στις κατευθύνσεις:
- Κλινική Διατροφή
- Διατροφή και Άσκηση
- Μοριακή Διατροφή.
Άρθρο 14
Δομή, κατευθύνσεις και χρονική διάρκεια
προγράμματος
1. Το Πρόγραμμα παρέχει τη δυνατότητα για Μεταπτυχιακές Σπουδές Πλήρους και Μερικής φοίτησης.
2. Η χρονική διάρκεια φοίτησης για την απονομή
Μ.Δ.Ε. ορίζεται:
i. Για το Π.Μ.Σ. πλήρους φοίτησης σε τρία εξάμηνα/
ενάμισι (1,5) έτος η ελάχιστη και πέντε (5) εξάμηνα/δυόμισι (2,5) έτη η μέγιστη,
ii. για το Π.Μ.Σ. μερικής φοίτησης σε πέντε (5) εξάμηνα/
δυόμισι (2,5) έτη η ελάχιστη και σε επτά (7) εξάμηνα/
τρεισήμισι έτη (3,5) η μέγιστη.
3. Στο Π.Μ.Σ. παρέχεται η δυνατότητα για σπουδές Μερικής Φοίτησης σε περιπτώσεις όπως: εργαζόμενοι/-ες
φοιτητές/-τριες, φοιτητές/-τριες που διαμένουν μόνιμα
εκτός Αττικής, φοιτητές/-τριες που αντιμετωπίζουν οικογενειακά προβλήματα/έχουν αυξημένες οικογενεια-
κές υποχρεώσεις, φοιτητές/-τριες που αντιμετωπίζουν
προβλήματα υγείας κ.ά. Οι ενδιαφερόμενοι/-ες θα πρέπει
να δηλώνουν στην αίτηση που θα καταθέτουν για συμμετοχή τους στη διαδικασία επιλογής τους στο Π.Μ.Σ. ότι
επιθυμούν να παρακολουθήσουν Σπουδές Μερικής φοίτησης, αναφέροντας τους λόγους και προσκομίζοντας τα
απαραίτητα δικαιολογητικά όπου απαιτείται.
4. Η δομή του προγράμματος Πλήρους Φοίτησης είναι
η εξής:
Α’ εξάμηνο: Δύο μαθήματα κοινά για όλες τις κατευθύνσεις. Για τις κατευθύνσεις «Διατροφή και Άσκηση»
και «Μοριακή Διατροφή» ένα επιπλέον κοινό μάθημα
και ένα ανά κατεύθυνση. Για την κατεύθυνση «Κλινική
Διατροφή» δύο επιπλέον μαθήματα.
Β’ εξάμηνο: Δύο μαθήματα υποχρεωτικά ανά κατεύθυνση και δύο κατ’ επιλογήν υποχρεωτικά μαθήματα.
Γ’ εξάμηνο: Ένα κατ’ επιλογή υποχρεωτικό μάθημα ανά
κατεύθυνση και εκπόνηση Διπλωματικής Εργασίας.
5. Η δομή του προγράμματος Μερικής Φοίτησης είναι
η εξής:
Α’ εξάμηνο και Β’ εξάμηνο/1ο έτος σπουδών: Δύο μαθήματα κοινά για όλες τις κατευθύνσεις. Για τις κατευθύν-
σεις «Διατροφή και Άσκηση» και «Μοριακή Διατροφή»
ένα επιπλέον κοινό μάθημα και δύο ανά κατεύθυνση.
Για την κατεύθυνση «Κλινική Διατροφή» τρία επιπλέον
μαθήματα.
Γ’ εξάμηνο και Δ’ εξάμηνο/2ο έτος σπουδών: Ένα μάθημα υποχρεωτικό ανά κατεύθυνση και τρία κατ’ επιλογήν
υποχρεωτικά μαθήματα.
Ε’ εξάμηνο: Εκπόνηση Διπλωματικής Εργασίας.
6. Σε περίπτωση υπέρβασης του μέγιστου χρόνου φοίτησης, οι φοιτητές/-τριες διαγράφονται, με απόφαση της
συνέλευσης της Σχολής ύστερα από εισήγηση της ΣΕ.
7. Για σοβαρούς λόγους και μετά από αίτηση του/
της φοιτητή/-τριας στην ΣΕ, η Συνέλευση της Σχολής
μπορεί να παρατείνει τη διάρκεια σπουδών, μετά από
αιτιολογημένη εισήγηση της ΣΕ. Στην περίπτωση αυτή,
δεν καταβάλλονται επιπλέον τέλη φοίτησης.
8. Η παρακολούθηση των μαθημάτων του προγράμματος Πλήρους Φοίτησης γίνεται δια ζώσης. Στο
πρόγραμμα σπουδών Πλήρους Φοίτησης δύνανται να
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2379/22.04.2024
χρησιμοποιούνται μέθοδοι σύγχρονης εξ αποστάσεως
εκπαίδευσης, σε περιπτώσεις όπου δεν είναι δυνατή η
μετακίνηση των διδασκόντων/-ουσών ή μέρους των
φοιτητών/φοιτητριών. Το ποσοστό διδασκαλίας μέσω
σύγχρονης εξ αποστάσεως εκπαίδευσης σε καμία περίπτωση δεν θα ξεπερνά το 30% των πιστωτικών μονάδων.
9. Για την παρακολούθηση των μαθημάτων του προγράμματος Μερικής Φοίτησης εφαρμόζεται μεικτό
σύστημα εκπαίδευσης (blended learning). Μέρος των
μαθημάτων διεξάγεται δια ζώσης σε επιλεγμένες ημερομηνίες εντός του ακαδημαϊκού έτους, ενώ το υπόλοι-
πο μέρος των μαθημάτων προσφέρεται με μεθόδους
εξ αποστάσεως εκπαίδευσης σε ποσοστό που δεν θα
ξεπερνά το 30% των πιστωτικών μονάδων. Εφόσον, η
εξ αποστάσεως εκπαίδευσης γίνεται με μεθόδους ασύγχρονης εξ’ αποστάσεως εκπαίδευσης το ποσοστό δεν
θα ξεπερνά το 25% των πιστωτικών μονάδων. Το Τμήμα διαθέτει τις κατάλληλες τεχνικές υποδομές σύγχρο-
νης και ασύγχρονης τηλεκπαίδευσης, για την κάλυψη
των εκπαιδευτικών αναγκών. Τα μέσα και οι μέθοδοι εξ
αποστάσεως εκπαίδευσης βασίζονται στην υποδομή
του Ιδρύματος και υποστηρίζονται από το Κέντρο Ηλεκτρονικής Διακυβέρνησης (ΚΗΔ) του Ιδρύματος όπως
περιγράφονται στο σχετικό κανονισμό για την εξ’ αποστάσεως εκπαίδευση.
10. Η επίσημη γλώσσα διεξαγωγής του προγράμματος είναι η Ελληνική, ενώ η συγγραφή της Διπλωματι-
κής Εργασίας μπορεί να γίνει στα Ελληνικά ή Αγγλικά.
Διδασκαλία μαθημάτων στην Αγγλική γλώσσα μπορεί
να γίνει εφόσον ο/η διδάσκων/-ουσα καθηγητής/-τρια
προέρχεται από το εξωτερικό.
Άρθρο 15
Προϋποθέσεις Απόκτησης Μεταπτυχιακού
Τίτλου
1. Για την απόκτηση του Μεταπτυχιακού Διπλώματος
Ειδίκευσης απαιτούνται:
i. Η επιτυχής παρακολούθηση όλων των μαθημάτων
που ορίζονται από το πρόγραμμα σπουδών της κάθε
κατεύθυνσης,
ii. εκπόνηση Ερευνητικής Διπλωματικής Εργασίας ή
Συνθετικής Διπλωματικής Εργασίας υπό την επίβλεψη
του/της ορισθέντος/-θείσας επιβλέποντα/-ουσας καθηγητή/-τριας.
2. Με την επιτυχή ολοκλήρωση του προγράμματος
φοίτησης το Π.Μ.Σ. απονέμει 90 πιστωτικές μονάδες
(European Credit and Accumulation System, ECTS).
Άρθρο 16
Διαδικασία Επιλογής Μεταπτυχιακών
Φοιτητών/-τριών
1. Κάθε χρόνο, κατά τη διάρκεια του Εαρινού Εξαμήνου το Τμήμα δημοσιεύει πρόσκληση, η οποία αναρ-
τάται στην ιστοσελίδα της Σχολής, για την εισαγωγή
φοιτητών/-τριών στο Π.Μ.Σ., του οποίου η έναρξη έχει
προγραμματισθεί για το αμέσως επόμενο ακαδημαϊκό
έτος. Η πρόσκληση κοινοποιείται και στα ενδιαφερόμενα
Υπουργεία, Ν.Π.Δ.Δ. ή Ν.Π.Ι.Δ. καθώς και σε σχετικούς
επαγγελματικούς φορείς και επιστημονικά σωματεία.
2. Οι ενδιαφερόμενοι/-ες έχουν το δικαίωμα να υποβάλουν αίτηση για την εγγραφή τους στο Π.Μ.Σ. εντός
ενός (1) μηνός από τη δημοσίευση της πρόσκλησης.
Η αίτηση και τα απαραίτητα δικαιολογητικά υποβάλλονται ηλεκτρονικά στη Γραμματεία του Π.Μ.Σ. Αιτήσεις
που δεν συνοδεύονται από τα απαραίτητα πιστοποιητικά
και λοιπά δικαιολογητικά δεν λαμβάνονται υπόψη κατά
τη διαδικασία επιλογής των υποψηφίων.
3. Στα Π.Μ.Σ. του Χαροκοπείου Πανεπιστημίου γίνονται δεκτοί/-ές κάτοχοι τίτλου α’ κύκλου σπουδών Α.Ε.Ι.
της ημεδαπής ή αντίστοιχου τίτλου σπουδών από την
αλλοδαπή, που είναι ενταγμένος/-η στο Εθνικό Μητρώο
Τύπων Τίτλων Σπουδών Αναγνωρισμένων Ιδρυμάτων και
έχει εκδοθεί από Ίδρυμα της αλλοδαπής που είναι ενταγμένο στο Εθνικό Μητρώο Αναγνωρισμένων Ιδρυμάτων
Ανώτατης Εκπαίδευσης της αλλοδαπής ή στον Κατάλογο
αλλοδαπών ιδρυμάτων που απονέμουν τίτλους σπουδών που οργανώνονται μέσω συμφωνίας δικαιόχρησης
με ιδιωτικούς φορείς στην Ελλάδα, υπό την προϋπόθεση
ότι το σύνολο των σπουδών έχουν πραγματοποιηθεί στη
χώρα του εξωτερικού ή σε δημόσιο Α.Ε.Ι. της ημεδαπής.
4. Ο συνολικός αριθμός των εισακτέων φοιτητών/τριών είναι κατά μέγιστο αριθμό πενήντα πέντε (55).
Ο αριθμός των προκηρυσσόμενων θέσεων καθορίζεται
ετησίως μετά από εκτίμηση:
i. Των δυνατοτήτων του επιστημονικού προσωπικού
και του Ιδρύματος να υποστηρίζουν αποτελεσματικά
το Π.Μ.Σ.,
ii. Των εκπαιδευτικών υποχρεώσεων του επιστημονικού προσωπικού για την ικανοποιητική διεξαγωγή των
εκπαιδευτικών προπτυχιακών προγραμμάτων,
iii. των ανειλημμένων υποχρεώσεων του Ιδρύματος
όσον αφορά στην ομαλή πρόοδο των ερευνητικών προγραμμάτων,
iv. των υλικοτεχνικών δυνατοτήτων του Ιδρύματος,
v. του επιστημονικού ενδιαφέροντος του Προγράμματος,
vi. των αναγκών της χώρας σε εξειδικευμένο επιστημονικό δυναμικό.
5. Τα μέλη των κατηγοριών Ε.Ε.Π., καθώς και Ε.ΔΙ.Π.
και Ε.Τ.Ε.Π. που πληρούν τις προϋποθέσεις και τα κριτήρια που τίθενται από τον Κανονισμό για την εισαγωγή
φοιτητών/-τριών, μπορούν μετά από αίτησή τους να
εγγραφούν ως υπεράριθμοι, και μόνο ένας κατ’ έτος και
ανά Π.Μ.Σ., που οργανώνεται στο Τμήμα του Ιδρύματος
όπου υπηρετούν, το οποίο είναι συναφές με το αντικείμενο του τίτλου σπουδών και του έργου που επιτελούν
στο οικείο Ίδρυμα.
6. Προκειμένου να διασφαλισθεί η αντικειμενικότητα
της κρίσης για την επιλογή των υποψηφίων, συγκροτείται
με απόφαση της συνέλευσης Επιτροπή Επιλογής, η οποία
απαρτίζεται από μέλη Δ.Ε.Π. του Τμήματος. Στην Επιτροπή αυτή διαβιβάζονται οι αιτήσεις των υποψηφίων με τα
συνημμένα δικαιολογητικά. Εργο της Επιτροπής είναι:
i. Ο έλεγχος των αιτήσεων ως προς το έγκαιρο της
υποβολής τους.
ii. Ο έλεγχος και η αξιολόγηση όλων των υποβληθέντων πιστοποιητικών.
iii. Ο έλεγχος της γλωσσικής επάρκειας. Η επαρκής γνώση της Αγγλικής γλώσσας τεκμηριώνεται με
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2379/22.04.2024
Πιστοποιητικά Γλωσσομάθειας επιπέδου Β.2 (πιστοποιητικά αποδεκτά από τον ΑΣΕΠ επιπέδου B.2) ή
TOEFL με βαθμολογία τουλάχιστον: IBT≥72, CBT≥200,
PBT≥532. Από την υποχρέωση αυτή εξαιρούνται οι κάτοχοι προπτυχιακού ή μεταπτυχιακού τίτλου σπουδών
Αγγλόφωνου Πανεπιστημίου αναγνωρισμένου από τον
Δ.Ο.Α.Τ.Α.Π.
iv. Η κατάρτιση προγράμματος γραπτής ή/και προφορικής δοκιμασίας των υποψηφίων που εφαρμόζεται
με ευθύνη της.
v. Η κατάταξη των υποψηφίων κατά σειρά επιτυχίας
ύστερα από συνεκτίμηση των αποτελεσμάτων της δοκιμασίας και των προσόντων των υποψηφίων.
7. Στη διαμόρφωση της τελικής βαθμολογίας
συμβάλλουν:
i. Ο βαθμός πτυχίου ή/και εξεταζόμενων μαθημάτων,
ii. η σχετική επαγγελματική εμπειρία,
iii. οι επιστημονικές δημοσιεύσεις - ανακοινώσεις,
iv. η συνέντευξη.
Τα προαναφερθέντα κριτήρια αξιολόγησης των υποψηφίων δύναται να διαφοροποιηθούν με απόφαση της
συνέλευσης της Σχολής, η οποία θα λαμβάνεται πριν την
δημοσίευση της πρόσκλησης.
8. Η Επιτροπή Επιλογής περατώνει την κρίση της εντός
του μηνός Σεπτεμβρίου και υποβάλλει τις προτάσεις
της (σειρά κατάταξης καθώς και τις τυχόν υποχρεώσεις
συγκεκριμένων φοιτητών/-τριών για παρακολούθηση
μαθημάτων από το προπτυχιακό πρόγραμμα σπουδών)
για έγκριση και επικύρωση στη Συνέλευση της Σχολής.
Με απόφαση της συνέλευσης ορίζεται ως υποχρέωση για
τους/τις μεταπτυχιακούς/-ές φοιτητές/-τριες αναλόγως
του Τμήματος προέλευσης, η επιτυχής παρακολούθηση εισαγωγικού σεμιναρίου είκοσι τεσσάρων (24) ωρών
με θέμα «Αρχές Διατροφής» Από την υποχρέωση αυτή
εξαιρούνται οι πτυχιούχοι των Τμημάτων Διαιτολογίας Διατροφής. Ο κατάλογος των επιτυχόντων δημοσιεύεται
τον Σεπτέμβριο.
9. Οι επιτυχόντες/-ούσες μαζί με την αίτηση εγγραφής
μπορούν να καταθέτουν αίτηση για απαλλαγή τους από
την υποχρέωση καταβολής τέλους φοίτησης, σύμφωνα
με τα όσα ορίζονται στο ν. 4957/2022 όπως ισχύει. Αιτήσεις που δεν συνοδεύονται από τα απαραίτητα πιστο-
ποιητικά και λοιπά δικαιολογητικά που ορίζονται από
τον νόμο δεν θα λαμβάνονται υπόψιν από την Επιτροπή
Επιλογής. Οσοι λαμβάνουν υποτροφία από άλλη πηγή
δεν δικαιούνται απαλλαγή.
10. Οι εγγραφές των επιτυχόντων/-ουσων γίνονται
εντός του Σεπτεμβρίου.
Άρθρο 17
Εγγραφή στο Πρόγραμμα
1. Η φοιτητική ιδιότητα αποκτάται με την εγγραφή του/
της φοιτητή/-τριας στο Π.Μ.Σ. Η φοίτηση είναι υποχρεωτική για όλους τους/τις φοιτητές/-τριες. Αυτό σημαίνει
εγγραφή και παρακολούθηση σε όλα τα υποχρεωτικά
και τα κατ’ επιλογήν υποχρεωτικά μαθήματα, όπου αυτό
απαιτείται από το πρόγραμμα σπουδών.
2. Η εγγραφή του/της φοιτητή/-τριας στο πρόγραμμα είναι υποχρεωτική και πρέπει να γίνει πριν από την
καταληκτική ημερομηνία, όπως αυτή εμφανίζεται στο
ημερολόγιο ακαδημαϊκών δραστηριοτήτων. Οι φοιτητές/-τριες πλήρους φοίτησης εγγράφονται κάθε εξάμη-
νο, ενώ οι φοιτητές/-τριες μερικής φοίτησης εγγράφονται κάθε έτος. Παραβίαση της προθεσμίας εγγραφής
ισοδυναμεί με απώλεια της δυνατότητας παρακολούθησης του τρέχοντος εξαμήνου. Σε αυτή την περίπτωση, για
τη συνέχιση της φοίτησης απαιτείται απόφαση της ΣΕ.
Άρθρο 18
Δικαιώματα Μεταπτυχιακών Φοιτητών/-τριών
1. Οι μεταπτυχιακοί/-ες φοιτητές/-τριες του ΠΜΣ
αποτελούν μέλη της Πανεπιστημιακής Κοινότητας.
Ο αλληλοσεβασμός στη σχέση μεταξύ διδάσκοντα/-ουσας και διδασκόμενου/-ης αποτελεί βασική προϋπόθε-
ση επιτυχούς μαθησιακής, διδακτικής και ερευνητικής
διαδικασίας.
2. Κυρίαρχο δικαίωμα των φοιτητών/-τριών είναι το
δικαίωμα στη μάθηση.
3. Οι μεταπτυχιακοί/-ες φοιτητές/-τριες, με την εγγραφή τους στο Π.Μ.Σ. δικαιούται τα παρακάτω:
- Να ενημερώνονται εγκαίρως και επαρκώς για όλα τα
θέματα της ακαδημαϊκής ζωής που τους/τις αφορούν,
- να εκφράζουν ελεύθερα τις απόψεις τους για εκπαιδευτικά και άλλα θέματα, στο πλαίσιο της ακαδημαϊκής,
ελευθερίας και με σεβασμό στους κανόνες δεοντολογίας,
- να αξιολογούν το εκπαιδευτικό έργο, την ποιότητα
και την αποτελεσματικότητα των διοικητικών υπηρεσιών
και τις ενέργειες της διοίκησης του Ιδρύματος, όπως ο
νόμος ορίζει,
- να εξυπηρετούνται από τις διοικητικές υπηρεσίες του
Ιδρύματος εγκαίρως και αποτελεσματικά,
- να κάνουν χρήση των εγκαταστάσεων και των υποδομών του Ιδρύματος, σύμφωνα με τους κανονισμούς
του Ιδρύματος,
- να απολαμβάνουν τις κοινωνικές και άλλες παροχές
που απορρέουν από την ιδιότητα του/της φοιτητή/-τριας
του Χαροκοπείου Πανεπιστημίου,
- να υποβάλλουν αναφορές και αιτήματα στα αρμόδια όργανα του Ιδρύματος σχετικά με θέματα που τους
αφορούν άμεσα, όπως αναβαθμολόγηση/επανεξέταση
μαθήματος και αναθεώρηση αποφάσεων που αφορούν
σε πειθαρχικά θέματα και θέματα που αφορούν στην
φοιτητική κοινότητα στην οποία ανήκουν,
- να εκπροσωπούνται στα συλλογικά όργανα και τις
επιτροπές του Ιδρύματος, όπως προβλέπεται από το εκάστοτε ισχύον νομοθετικό πλαίσιο, τον Οργανισμό, τον
Εσωτερικό Κανονισμό και τις αποφάσεις του Ιδρύματος
και να συμμετέχουν ενεργά σε όλες τις δραστηριότητες
της ακαδημαϊκής κοινότητας,
- να συμμετέχουν σε φοιτητικούς συλλόγους ή σε άλλες οργανώσεις και ομίλους που δραστηριοποιούνται ή
λειτουργούν στο πλαίσιο του Ιδρύματος, τηρώντας τους
κανονισμούς του Ιδρύματος,
- να συμμετέχουν σε αμειβόμενες δραστηριότητες του
Ιδρύματος,
- να αιτηθούν και να λάβουν απαλλαγή από την καταβολή των τελών φοίτησης, σύμφωνα με τους όρους
και τις διαδικασίες που ορίζονται από τις ισχύουσες
διατάξεις κατά το ακαδημαϊκό έτος σπουδών,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2379/22.04.2024
- να λάβουν υποτροφίες ανταποδοτικές και μη, υπό
τους όρους και τις προϋποθέσεις που ορίζονται, κατά
περίπτωση,
- να κατοχυρώνουν πρόσθετες (μη υποχρεωτικές) δεξιότητες που αποκτούν κατά τη διάρκεια των σπουδών
τους και δεν συνυπολογίζονται στον τελικό βαθμό, και
να αναγράφονται στο Παράρτημα Διπλώματος.
4. Το Χαροκόπειο Πανεπιστήμιο οφείλει να εξασφαλίζει στους/στις φοιτητές/-τριες με αναπηρία ή/και ειδικές
εκπαιδευτικές ανάγκες τις απαραίτητες συνθήκες προσβασιμότητας, ώστε να δύνανται να ανταπεξέλθουν στο
σύνολο των ακαδημαϊκών τους υποχρεώσεων.
5. Κάθε μεταπτυχιακός/-ή φοιτητής/-τρια έχει το δικαίωμα να ζητήσει άπαξ αναστολή της φοίτησης για διάστη-
μα που δεν υπερβαίνει τα δύο (2) συνεχόμενα εξάμηνα
για σπουδές πλήρους φοίτησης και το ένα (1) έτος για
σπουδές μερικής φοίτησης. Για την έγκριση του χρονικού
διαστήματος αναστολής φοίτησης θα λαμβάνεται υπόψη
η δομή του προγράμματος σπουδών του. Τα εξάμηνα
αναστολής της φοιτητικής ιδιότητας δεν προσμετρώνται
στην προβλεπόμενη ανώτατη διάρκεια κανονικής φοίτησης. Στην περίπτωση αναστολής, ο/η μεταπτυχιακός/-ή
φοιτητής/-τρια δεν καταβάλει επιπλέον δίδακτρα. Η αναστολή φοίτησης χορηγείται με απόφαση της συνέλευσης
της Σχολής ύστερα από εισήγηση της ΣΕ.
6. Σε περίπτωση που ο/η φοιτητής/-τρια επιθυμεί να
διακόψει τις σπουδές του/της, καταθέτει έγγραφη δήλωση προς τον/την Διευθυντή/-ντρια του Π.Μ.Σ. και με
απόφαση της συνέλευσης της Σχολής παύει να έχει την
ιδιότητα του/της μεταπτυχιακού/-ής φοιτητή/-τριας. Σε
κάθε περίπτωση διαγραφής μεταπτυχιακού/-ής φοιτητή/-τριας δεν επιστρέφονται τυχόν καταβληθέντα τέλη
φοίτησης.
Άρθρο 19
Υποχρεώσεις Μεταπτυχιακών Φοιτητών/-τριών
1. Οι μεταπτυχιακοί/-ές φοιτητές/-τριες, με την εγγραφή τους στο Π.Μ.Σ., αποδέχονται τις ακόλουθες
υποχρεώσεις:
i. Τους κανόνες λειτουργίας του Π.Μ.Σ., όπως αναπτύσσονται στον παρόντα Κανονισμό, τις αποφάσεις των
οργάνων του Π.Μ.Σ. και αναγνωρίζουν το δικαίωμα της
συνέλευσης της Σχολής να αποφασίσει τη διαγραφή τους
σε περίπτωση οριστικής αποτυχίας,
ii. να ενημερώνονται για το πρόγραμμα σπουδών που
ακολουθούν και το ακαδημαϊκό ημερολόγιο,
iii. τις υποχρεώσεις που καθορίζει κάθε διδάσκων/ουσα, για τη διδακτική και βαθμολογική διαχείριση του
μαθήματος ευθύνης του/της,
iv. τις οικονομικές υποχρεώσεις και αναγνωρίζουν το
δικαίωμα της συνέλευσης της Σχολής να αποφασίσει τη
διαγραφή τους, σε περίπτωση μη τήρησής τους,
v. να συμβάλλουν στην καλή φήμη του Ιδρύματος με
τις ακαδημαϊκές, πολιτιστικές και συλλογικές δραστηριότητές τους,
vi. να σέβονται και να προστατεύουν τις εγκαταστάσεις
και τις υποδομές του Ιδρύματος και να μεριμνούν για τη
διασφάλιση της καθαριότητας των χώρων του.
2. Η συμμετοχή των φοιτητών/-τριών στις εκπαιδευτικές διαδικασίες είναι υποχρεωτική. Τα προβλήματα
που προκύπτουν σχετικά με την παρακολούθηση των
μαθημάτων αντιμετωπίζονται κατά περίπτωση αρχικά
από τον/την διδάσκοντα/-ουσα και στη συνέχεια από
τον/την Διευθυντή/-ντρια και τη ΣΕ του Π.Μ.Σ. ημέρες
μαθημάτων κατά τις οποίες τυχαίνει να είναι αργία δύνανται να μετατίθενται από τον/την διδάσκοντα/-ουσα
για διεξαγωγή σε διαφορετική ημερομηνία.
3. Στο πρόγραμμα πλήρους ή μερικής φοίτησης, φοιτητής/-τρια που δεν έχει συμπληρώσει το 75% των ωρών
παρακολούθησης κάθε μαθήματος που πραγματοποιείται δια ζώσης ή με μεθόδους σύγχρονης τηλεκπαίδευ-
σης δεν έχει δικαίωμα συμμετοχής στις εξετάσεις του
μαθήματος.
4. Σε περίπτωση ελλιπούς παρακολούθησης σε ένα (1)
μάθημα, η ΣΕ του Π.Μ.Σ. μπορεί να επιτρέψει μία μόνο
προσπάθεια παρακολούθησής του από την αρχή ή κάλυψη της ύλης του μαθήματος με τρόπο που θα οριστεί
κατά περίπτωση από τη ΣΕ μετά από εισήγηση του/της
υπεύθυνου/-ης του μαθήματος. Σε περίπτωση ελλιπούς
παρακολούθησης σε περισσότερα από ένα μαθήματα,
ο/η Διευθυντής/-ντρια ενημερώνει τη ΣΕ, η οποία εισηγείται στη Συνέλευση της Σχολής, είτε την εκ νέου παρα-
κολούθηση των μαθημάτων από τον/την φοιτητή/-τρια
ή τη διαγραφή του/της φοιτητή/-τριας από το Π.Μ.Σ.
5. Με απόφαση της συνέλευσης της Σχολής ορίζεται
ως υποχρέωση για τους/τις μεταπτυχιακούς/-ές φοιτητές/-τριες, αναλόγως με το γνωστικό αντικείμενο του
Τμήματος προέλευσης, η επιτυχής παρακολούθηση
εισαγωγικού σεμιναρίου είκοσι τεσσάρων (24) ωρών
με θέμα «Αρχές Διατροφής». Από την υποχρέωση αυτή
εξαιρούνται οι πτυχιούχοι των Τμημάτων Διαιτολογίας Διατροφής.
Άρθρο 20
Κανόνες δεοντολογίας για τους/τις φοιτητές/-τριες
1. Βασικό κανόνα δεοντολογίας για τους/τις φοιτητές/-τριες αποτελεί η αποφυγή της λογοκλοπής κατά
την εκπόνηση των εργασιών που τους ανατίθενται, κατά
τη διάρκεια των σπουδών τους. Η λογοκλοπή αποτελεί
ευθεία παραβίαση της κείμενης νομοθεσίας περί πνευματικής ιδιοκτησίας και η διαπίστωσή της συνεπάγεται
σοβαρές πειθαρχικές παραβάσεις και κυρώσεις για τους/
τις φοιτητές/-τριες που υποπίπτουν στο συγκεκριμένο
παράπτωμα.
2. Απαγορεύεται ρητά:
i. Η χρήση των πνευματικών δημιουργημάτων τρίτων
και η εμφάνισή τους από τους/τις φοιτητές/-τριες ως
δικών τους, κατά την εκπλήρωση συγκεκριμένων υποχρεώσεων,
ii. η παρουσίαση εργασιών που έχουν εκπονηθεί συνεργατικά με άλλους/-ες φοιτητές/-τριες, ως δημιούρ-
γημα ατομικό,
iii. η υποβολή, εν όλω ή εν μέρει, εργασίας που ενώ
έχει εκπονηθεί για την εκπλήρωση συγκεκριμένων διδακτικών ή ερευνητικών απαιτήσεων κατά το παρελθόν,
επανυποβάλλεται για την εκπλήρωση άλλων ή νέων διδακτικών ή ερευνητικών απαιτήσεων,
iv. η κάθε μορφής αντιγραφή ή συνεργασία με τρίτα
πρόσωπα κατά τη διάρκεια οποιασδήποτε εξεταστικής
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2379/22.04.2024
διαδικασίας, καθώς και η χρήση κάθε είδους βοηθημάτων, σημειώσεων και ηλεκτρονικών μέσων, εκτός αν ο
έχων την ευθύνη της εξεταστικής διαδικασίας επιτρέπει
την χρήση αυτών,
v. η χρήση λογισμικού τεχνητής νοημοσύνης.
3. Οι φοιτητές/-τριες οφείλουν να σέβονται και να
προστατεύουν τις εγκαταστάσεις και τον εξοπλισμό του
Ιδρύματος, να μεριμνούν για την διαφύλαξη της καθαριότητας των χώρων του και να αποφεύγουν την πρό-
κληση ή την υπόθαλψη ταραχών ή ανάρμοστης συμπεριφοράς που μπορεί να προκαλέσει ζημιά στα κτήρια,
τις εγκαταστάσεις και την περιουσία του.
4. Οι φοιτητές/-τριες οφείλουν να μην χρησιμοποιούν
και να μην επιτρέπουν να χρησιμοποιείται ο χώρος ή
οι εγκαταστάσεις του Ιδρύματος για παράνομες πράξεις ή πράξεις που προσβάλλουν την εικόνα ή την καλή
φήμη του Ιδρύματος και να μην συμμετέχουν σε πράξεις
που δεν συνάδουν με την ακαδημαϊκή αποστολή του
Ιδρύματος ή εμποδίζουν την εύρυθμη λειτουργία του
(οργάνων και υπηρεσιών, διδασκαλίας και έρευνας), την
ακαδημαϊκή ελευθερία στην έρευνα και διδασκαλία και
την ελεύθερη έκφραση και διακίνηση των ιδεών.
5. Δεν επιτρέπεται η ηχογράφηση, μαγνητοσκόπηση ή
η λήψη φωτογραφιών από τους/τις φοιτητές/-τριες των
διαλέξεων των διδασκόντων/-ουσών παρά μόνο με την
έγγραφη σύμφωνη γνώμη του/της διδάσκοντα/-ουσας
και όλων των παρευρισκόμενων φοιτητών/-τριών.
Άρθρο 21
Ακαδημαϊκός Σύμβουλος Μεταπτυχιακών
Φοιτητών/-τριών
1. Ο/η Ακαδημαϊκός Σύμβουλος σπουδών καθοδηγεί
και υποστηρίζει τους/τις φοιτητές/-τριες στα προγράμματα σπουδών τους. Οι βασικές αρμοδιότητες του/της
Ακαδημαϊκού Συμβούλου Σπουδών είναι: α) να λειτουργεί συμβουλευτικά στους/στις φοιτητές/τριες ώστε να
ολοκληρώσουν τις σπουδές τους με τον πλέον ορθολογικό και αποδοτικό τρόπο, β) να προτείνει λύσεις στα
προβλήματα που προκύπτουν και να παραπέμπει τον/
την φοιτητή/-τρια στις κατάλληλες δομές του Πανεπιστημίου ανάλογα με το πρόβλημα και την δυσκολία που
αντιμετωπίζει (π.χ. οικογενειακά, ψυχολογικά, οικονομικά θέματα, ζητήματα υγείας), γ) να δίνει συμβουλές και
προτάσεις για την μελλοντική ακαδημαϊκή και επαγγελματική καριέρα του/της αποφοίτου.
2. Οι Ακαδημαϊκοί Σύμβουλοι ορίζονται, ανά φοιτητή/-τρια, από τη Συνέλευση της Σχολής ύστερα από
πρόταση της Συντονιστικής Επιτροπής εντός ενός μηνός από την εγγραφή τους στο Π.Μ.Σ. Ως ακαδημαϊκοί
σύμβουλοι μπορούν να οριστούν μέλη Δ.Ε.Π. και Ε.ΔΙ.Π.
του Τμήματος.
3. Ο αριθμός των φοιτητών/-τριών του Π.Μ.Σ. ισοκατανέμεται μεταξύ των μελών Δ.Ε.Π. και Ε.ΔΙ.Π. του Τμήματος
και ο ορισμός γίνεται με τυχαιοποιημένο τρόπο.
4. Ο/Η Ακαδημαϊκός Σύμβουλος που ορίζεται για κάθε
φοιτητή/-τρια παραμένει ο/η ίδιος/-α μέχρι την περάτωση των σπουδών.
5. Ενδεικτικά ο/η Ακαδημαϊκός Σύμβουλος:
i. Ενημερώνει για την λειτουργία και οργάνωση του
Π.Μ.Σ. και τις προσφερόμενες υποδομές,
ii. πληροφορεί για το περιεχόμενο των μαθημάτων,
προτείνει αποδοτικότερους τρόπους μελέτης, προτείνει την παρακολούθηση προπτυχιακών μαθημάτων αν
κρίνει ότι αυτή θα καλύψει μαθησιακά ελλείμματα του/
της φοιτητή/-τριας,
iii. συμβουλεύει για την επιλογή της κατεύθυνσης της
μεταπτυχιακής διατριβής ώστε αυτή να συνάδει με τα
προσωπικά ενδιαφέροντα και μελλοντικές επιδιώξεις
του/της φοιτητή/-τριας και να είναι εφικτή η ολοκλήρωση της εντός των χρονικών ορίων φοίτησης,
iv. συζητάει προβλήματα που αφορούν την σχέση
του/της με τους/τις διδάσκοντες/-ουσες, το διοικητικό
προσωπικό του/της ή τους συμφοιτητές/-τριες του/της,
v. παρέχει πληροφορίες για τις δυνατότητες κινητικότητας για σπουδές ή πρακτική άσκηση στο εσωτερικό
ή εξωτερικό,
vi. παρέχει πληροφορίες για περαιτέρω Διδακτορικές
σπουδές στο Τμήμα ή σε άλλο Α.Ε.Ι. της ημεδαπής ή αλλοδαπής,
vii. συζητάει θέματα επαγγελματικής αποκατάστασης,
viii. ενημερώνει σχετικά με τις Υπηρεσίες που προσφέρει το Χαροκόπειο Πανεπιστήμιο στους/στις φοιτητές/
τριές του για την υποστήριξη των σπουδών τους.
6. Ο/Η Ακαδημαϊκός Σύμβουλος συνεργάζεται με την
συντονιστική επιτροπή, τους/τις διδάσκοντες/ουσες και
το διοικητικό προσωπικό του και την ΟΜΕΑ για τη διευθέτηση ζητημάτων που προκύπτουν κατά την άσκηση
των αρμοδιοτήτων του/της ακολουθώντας πάντα την
πολιτική του Πανεπιστημίου για τη διαχείριση των προσωπικών δεδομένων των φοιτητών/-τριών.
7. Αμέσως μετά τον ορισμό του/της, ο/η Ακαδημαϊκός Σύμβουλος φροντίζει να επικοινωνήσει με τους/τις
μεταπτυχιακούς/-ες φοιτητές/-τριες και θέτει στη διάθεση τους τα στοιχεία επικοινωνίας του/της καθώς και
τον τρόπο επικοινωνίας με αυτούς/-ές. Συμβουλευτικές
συναντήσεις μπορεί να γίνουν κατόπιν αιτήματος του/
της φοιτητή/-τριας ή με πρωτοβουλία του/της Ακαδημαϊκού Συμβούλου. Οι συμβουλευτικές συναντήσεις
γίνονται κατ’ ιδίαν, αλλά μπορούν να οργανώνονται
και ομαδικά, για θέματα κοινού ενδιαφέροντος των
φοιτητών/-τριών. Η Συμβουλευτική Συνάντηση μπορεί
να πραγματοποιείται διά ζώσης ή εξ αποστάσεως. Ο/Η
Ακαδημαϊκός Σύμβουλος φροντίζει να έχει τουλάχιστον
μία (1) Συμβουλευτική Συνάντηση ανά εξάμηνο με κάθε
φοιτητή/-τρια που του/της έχει ανατεθεί. Μετά την πραγματοποίηση Συμβουλευτικής Συνάντησης, και εφόσον
από αυτήν προκύπτουν ζητήματα που αφορούν την εν
γένει λειτουργία του, ο/η Ακαδημαϊκός Σύμβουλος συντάσσει σύντομη ενημερωτική έκθεση που υποβάλλεται
στον/στη Διευθυντή/-ντρια του.
Άρθρο 22
Κινητικότητα Μεταπτυχιακών Φοιτητών/-τριών
1. Το Χαροκόπειο Πανεπιστήμιο μεριμνά για τη διασύνδεσή του με Πανεπιστήμια και ερευνητικά κέντρα του
εξωτερικού και διασφαλίζει τη δυνατότητα κινητικότητας
για σπουδές για τους/τις φοιτητές/-τριες που συμμετέχουν και στους τρεις κύκλους σπουδών. Για την συνδρο-
μή των Τμημάτων στην εκπλήρωση του σκοπού αυτού,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2379/22.04.2024
λειτουργεί στο Πανεπιστήμιο το Γραφείο ERASMUS και
Ευρωπαϊκών Εκπαιδευτικών Προγραμμάτων.
2. Για την υποστήριξη κινητικότητας για σπουδές υπογράφονται σχετικές διαπανεπιστημιακές συμφωνίες,
όπου περιγράφονται όλοι οι όροι και οι προϋποθέσεις
για την κινητικότητα φοιτητών/-τριών από και προς το
Χαροκόπειο Πανεπιστήμιο.
3. Η κινητικότητα για σπουδές μπορεί να διαρκέσει
από 3 έως 12 μήνες, ενώ για εξαιρετικές περιπτώσεις
μπορεί να παραταθεί έως και 24 μήνες, μετά από απόφαση των αρμοδίων οργάνων, όπως προβλέπεται στις
διαπανεπιστημιακές συμφωνίες που έχει συνάψει το
Χαροκόπειο Πανεπιστήμιο.
4. Το Χαροκόπειο Πανεπιστήμιο μεριμνά ώστε να αναζητά και να διασφαλίζει πόρους για τη χρηματοδότηση
των φοιτητών/-τριών που συμμετέχουν στην κινητικότητα, είτε για τις σπουδές, είτε για τη διαβίωση τους.
Στις πηγές χρηματοδότησης περιλαμβάνονται εθνικά
και ευρωπαϊκά προγράμματα που υποστηρίζουν δράσεις κινητικότητας (όπως το Erasmus+), ανταγωνιστικά
προγράμματα στα οποία συμμετέχει το Πανεπιστήμιο
κεντρικά και τα Τμήματα ανεξάρτητα, υποτροφίες που
περιλαμβάνονται στο πλαίσιο των διαπανεπιστημιακών
συμφωνιών, υποτροφίες που διασφαλίζει το Πανεπιστήμιο από άλλους δημόσιους και ιδιωτικούς φορείς, χρη-
ματοδότηση από την Πολιτεία, άλλοι πόροι που μπορεί
να εξασφαλίσει το Πανεπιστήμιο από τη χρηματοδότηση
των δραστηριοτήτων του. Η διασφάλιση χρηματοδότησης εκ μέρους του Πανεπιστημίου δεν αποτελεί προϋ-
πόθεση για τη συμμετοχή φοιτητών/-τριών σε προγράμματα κινητικότητας.
5. Το Χαροκόπειο Πανεπιστήμιο διατηρεί την υποχρέωση να ενημερώνει τους/τις φοιτητές/-τριες (εισερχόμε-
νους/-ες και εξερχόμενους/-ες) για όλες τις διαθέσιμες
διαπανεπιστημιακές συμφωνίας κινητικότητας. Για το
σκοπό αυτό, αναρτώνται στο ιστότοπο του Πανεπιστημίου (και στα ελληνικά και στα αγγλικά) όλες οι διαπα-
νεπιστημιακές συμφωνίες, τα Τμήματα που αφορούν,
οι δυνατότητες κινητικότητας που προσφέρονται και οι
δυνατότητες χρηματοδότησης, με ευθύνη του αρμόδιου Γραφείου ERASMUS και Ευρωπαϊκών Εκπαιδευτικών
Προγραμμάτων. Τα Τμήματα διατηρούν την υποχρέωση να ενημερώνουν αναλυτικά τους/τις φοιτητές/-τριες
(εισερχόμενους/-ες και εξερχόμενους/-ες) για όλες τις
συμφωνίες κινητικότητας στις οποίες συμμετέχουν μέσα
από τον ιστότοπό τους, καθώς και τις διαθέσιμες θέσεις
και τις δυνατότητες χρηματοδότησης.
6. Το Χαροκόπειο Πανεπιστήμιο μεριμνά ώστε να διευκολύνεται η φοίτηση εισερχομένων φοιτητών/-τριών στο
πλαίσιο της κινητικότητας, παρέχοντας τη δυνατότητα
παρακολούθησης και εξέτασης μαθημάτων στην αγγλική
γλώσσα. Οι φοιτητές/-τριες αυτοί/-ες εγγράφονται στο
Πανεπιστήμιο ως φιλοξενούμενοι/-ες φοιτητές/-τριες.
7. Οι σπουδές στο πλαίσιο της κινητικότητας μπορούν
να περιλαμβάνουν:
i. Παρακολούθηση μαθημάτων για ένα ακαδημαϊκό
εξάμηνο ή
ii. Πραγματοποίηση μέρους της διπλωματικής τους
εργασίας για ένα τρίμηνο ή για ένα εξάμηνο.
8. Δικαίωμα να συμμετέχουν σε προγράμματα κινητικότητας φοιτητών/-τριών έχουν οι μεταπτυχιακοί/-ες
φοιτητές/-τριες, που έχουν συμπληρώσει το πρώτο εξάμηνο των σπουδών τους.
9. Οι μεταπτυχιακοί/-ες φοιτητές/-τριες συμμετέχουν
σε προγράμματα κινητικότητας με την προϋπόθεση ότι
έχουν κατοχυρώσει, μέχρι τη στιγμή υποβολής της αίτησής τους, το 80% του συνόλου των πιστωτικών μονά-
δων ECTS των μαθημάτων που υποχρεούνται να έχουν
παρακολουθήσει επιτυχώς μέχρι και το τρέχον εξάμηνο
φοίτησης.
10. Οι επιμέρους όροι για την επιλογή των μεταπτυχιακών φοιτητών/-τριών για κινητικότητα περιγράφο-
νται στις επιμέρους διαπανεπιστημιακές συμφωνίες
στις οποίες συμμετέχει το Τμήμα που φοιτούν. Σε οποιαδήποτε περίπτωση τα αποτελέσματα της διαδικασίας
επιλογής πρέπει να είναι διαθέσιμα σε όλους/-ες και να
δημοσιοποιούνται στον ιστότοπο του Πανεπιστημίου με
μέριμνα του Γραφείου ERASMUS και Ευρωπαϊκών Εκπαιδευτικών Προγραμμάτων.
11. Οι φοιτητές/-τριες, πριν την αναχώρηση τους για
το Πανεπιστήμιο Υποδοχής, θα πρέπει να ενημερώσουν
το Πανεπιστήμιο αναλυτικά για τις δραστηριότητες που
έχουν προγραμματίσει να διεξάγουν στο εξωτερικό, καθώς και για τις πιστωτικές μονάδες ECTS που προβλέ-
πουν να συγκεντρώσουν.
12. Το Π.Μ.Σ. δέχεται εισερχόμενους/-ες φοιτητές/-τριες, μέσω προγραμμάτων κινητικότητας εφόσον έχουν
συμπληρώσει το πρώτο εξάμηνο/πρώτο έτος των σπουδών τους. Οι επιμέρους όροι για την επιλογή τους για
κινητικότητα περιγράφονται στις επιμέρους διαπανεπιστημιακές συμφωνίες στις οποίες συμμετέχει το Τμήμα
που φοιτούν.
13. Οι μεταπτυχιακοί/-ες φοιτητές/-τριες μπορούν να
συμμετέχουν σε προγράμματα κινητικότητας για πρακτική άσκηση. Οι φοιτητές/-τριες πρέπει να είναι υπήκοοι
χώρας που συμμετέχει στο πρόγραμμα ή να αναγνωρίζονται ως πρόσφυγες, απάτριδες ή μόνιμοι κάτοικοι
της Ελλάδας. Επίσης, θα πρέπει να έχουν τη φοιτητική
ιδιότητα κατά την διάρκεια της αίτησης και διαδικασίας
επιλογής τους. Σε περίπτωση που ο/η φοιτητής/-τρια
έχει κάνει αναστολή της φοίτησής του, δεν δικαιούται
να κάνει αίτηση κινητικότητας για Πρακτική Άσκηση.
14. Οι αναλυτικές διαδικασίες επιλογής και μετακίνησης των μεταπτυχιακών φοιτητών/-τριων ορίζονται
στον Κανονισμό Κινητικότητας του Τμήματος Επιστήμης
Διαιτολογίας - Διατροφής και του Χαροκοπείου Πανεπιστημίου.
15. Οι συμμετέχοντες/-ουσες σε πρόγραμμα κινητικότητας έχουν δικαίωμα:
i. Να τύχουν απαλλαγής, κατά τη διάρκεια της φοίτησής τους από την καταβολή διδάκτρων ή τελών στο πα-
νεπιστήμιο υποδοχής για την εγγραφή, τις εξετάσεις και
την πρόσβασή τους στα εργαστήρια και στη βιβλιοθήκη,
εφόσον κάτι τέτοιο προβλέπεται από τη διαπανεπιστημιακή συμφωνία κινητικότητας.
ii. Να τύχουν πλήρους ακαδημαϊκής αναγνώρισης
οι δραστηριότητες, που ολοκλήρωσαν με επιτυχία,
στο πανεπιστήμιο προέλευσης κατά την περίοδο
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2379/22.04.2024
κινητικότητας σύμφωνα με τη διαπανεπιστημιακή συμφωνία κινητικότητας.
iii. Να τους χορηγηθεί πιστοποιητικό αναλυτικής βαθμολογίας για τις δραστηριότητές τους στο εξωτερικό που
να καλύπτει τις πραγματοποιηθείσες σπουδές/εργασία
υπογεγραμμένο από τον φορέα υποδοχής. Στο πιστοποιητικό θα καταγράφονται τα αποτελέσματα, με τις
πιστωτικές μονάδες ECTS και τους βαθμούς που συγκέντρωσαν. Αν η τοποθέτηση δεν αποτελεί μέρος του προ-
βλεπόμενου προγράμματος σπουδών, η περίοδος θα
καταγράφεται τουλάχιστον στο παράρτημα διπλώματος.
iv. Να τυγχάνουν ισότιμης αντιμετώπισης με τους/τις
φοιτητές/-τριες του Πανεπιστημίου υποδοχής και να
τους παρέχονται οι ίδιες υπηρεσίες.
v. Να διατηρούν τη φοιτητική υποτροφία ή το δάνειο
που έχουν λάβει από τη χώρα τους καθ’ όλη τη διάρκεια
της παραμονής τους στο εξωτερικό.
Άρθρο 23
Μηχανισμός διαχείρισης παραπόνων
και ενστάσεων
1. Στο Π.Μ.Σ. εφαρμόζεται Κανονισμός Λειτουργίας
Μηχανισμού Διαχείρισης Παραπόνων και Ενστάσεων
(ΚαΛΜΔΠΕ) των φοιτητών/-τριών του Προγράμματος.
Ο εν λόγω Μηχανισμός, συμβάλλει στον εντοπισμό και
την επίλυση ζητημάτων που ανακύπτουν κατά τη λειτουργία του, επιδιώκει την αξιολόγηση και ανάλυση των
γενεσιουργών αιτίων και αποσκοπεί στη διαρκή βελτίωση της συνολικής ακαδημαϊκής εμπειρίας των φοιτη-
τών/-τριών. Ο εν λόγω Μηχανισμός δεν αντικαθιστά ούτε
υποκαθιστά τη λειτουργία άλλων οργάνων ή φορέων
του Ιδρύματος (π.χ. Πειθαρχικά Οργανα, Συνήγορο του/
της Φοιτητή/-τριας, Κ.Υ.Π.Φ.Π «Αικατερίνη ΜαριδάκηΚασσωτάκη» κ.ά.).
2. Ως «Παράπονο» ορίζεται η δυσαρέσκεια που μπορεί να εκδηλώσει ένας/μια φοιτητής/-τρια, σχετικά με
την ποιότητα των παρεχόμενων ακαδημαϊκών και διοικητικών υπηρεσιών στο πλαίσιο της λειτουργίας του.
Η δυσαρέσκεια εκφράζεται επωνύμως, μπορεί να εκφραστεί γραπτώς ή προφορικώς και δεν εκφράζεται για
λογαριασμό τρίτου προσώπου. Ως “Ένσταση” ορίζεται η
γραπτή διατύπωση αντίρρησης ή αμφιβολίας που μπορεί να υποβάλει ένας/μια φοιτητής/-τρια αναφορικά με
εκκρεμή ή προβληματική επίλυση ζητήματος που τον/
την απασχολεί.
3. Αρμόδιο όργανο για την παρακολούθηση και ορθή
εφαρμογή του ΚαΛΜΔΠΕ είναι ο/η Διευθυντής/-ντρια
του. Σε περίπτωση που ο Διευθυντής/-ντρια του κρίνει
ότι το ζήτημα υπερβαίνει τις αρμοδιότητές του/της, δύναται να το παραπέμψει στη Συντονιστική Επιτροπή (ΣΕ)
του.
4. Κατά την εφαρμογή της διαδικασίας, σε όλα της τα
στάδια, τα εμπλεκόμενα πρόσωπα έχουν την υποχρέωση
της τήρησης και προστασίας των προσωπικών δεδομένων, όπως αυτή καθορίζεται από την ισχύουσα κάθε
φορά νομοθεσία.
5. Ο Μηχανισμός Διαχείρισης Παραπόνων και Ενστάσεων λειτουργεί κατά τα ακόλουθα Στάδια:
1ο Στάδιο: Επιδιώκεται η επίλυση του Παραπόνου με απευθείας διαλογική συζήτηση μεταξύ των
εμπλεκομένων μερών. Η συζήτηση μπορεί να διεξαχθεί
και με την παρουσία του/της Ακαδημαϊκού Συμβούλου.
Κατόπιν της συζήτησης, εάν η προτεινόμενη λύση ικανοποιεί και τα δύο εμπλεκόμενα μέρη, το θέμα θεωρείται
λήξαν και δεν χρήζουν περαιτέρω ενέργειες. Εάν το ζήτημα δεν επιλυθεί, ακολουθείται το 2ο Στάδιο.
2ο Στάδιο:
i. Το Παράπονο ή η Ένσταση υποβάλλεται γραπτώς
στη Γραμματεία του, σε εύλογο χρονικό διάστημα από
τον χρόνο εμφάνισης του προβλήματος. Στο υποβληθέν
έντυπο θα πρέπει να περιγράφονται με σαφήνεια και
ακρίβεια τα πραγματικά περιστατικά, καθώς και οι τυχόν
προσπάθειες επίλυσης του ζητήματος που πραγματοποιήθηκαν στο πλαίσιο του 1ου Σταδίου. Το έντυπο μπορεί
να συνοδεύεται από υλικό τεκμηρίωσης και πρωτοκολλείται στη Γραμματεία του.
ii. Η Γραμματεία του διαβιβάζει το Παράπονο ή την
Ένσταση (μαζί με τυχόν συνοδευτικό υλικό) στον/στη
Διευθυντή/-ντρια του, ο/η οποίος/-α προβαίνει στις ενδεδειγμένες ενέργειες για τη διερεύνηση και αντιμετώπιση
του Παραπόνου ή Ένστασης. Αναλόγως της φύσης του
ζητήματος, δύναται να καλέσει τον/την φοιτητή/-τρια
να εκθέσει τις απόψεις του/της. Για τον τρόπο επίλυσης
του Παραπόνου ή της Ένστασης, ο Διευθυντής/-ντρια
του ενημερώνει τη ΣΕ του.
iii. Η ΣΕ του δύναται να παραπέμψει το ζήτημα ή να
ζητήσει τη συνδρομή άλλου αρμοδίου οργάνου ή Φορέα του Ιδρύματος, σε περίπτωση που κρίνει ότι αυτό
υπερβαίνει τις αρμοδιότητές του ή χρήζει διαφορετικής
αντιμετώπισης.
iv. Η Ένσταση που υποβάλλει φοιτητής/-τρια μπορεί
να γίνει αποδεκτή ή να απορριφθεί. Σε περίπτωση απόρριψης, δεν επιτρέπεται η εκ νέου υποβολή Ένστασης για
το ίδιο ζήτημα.
v. Σε περίπτωση που ο/η φοιτητής/-τρια εξακολουθεί να ενίσταται στην έκβαση επίλυσης του ζητήματος,
μπορεί να απευθυνθεί γραπτώς στο αρμόδιο όργανο
του Ιδρύματος για εκ νέου διερεύνηση.
6. Μετά την ολοκλήρωση της διαδικασίας, ο/η φοιτητής/-τρια ενημερώνεται εγγράφως από τη Γραμματεία
του για την οριστική απόφαση σχετικά με το ζήτημά του.
Δικαίωμα ενημέρωσης για επιλυθείσα υπόθεση δύναται
να έχει τρίτο πρόσωπο, κατόπιν αίτησής του/της, υπό την
προϋπόθεση ότι έχει -τεκμηριωμένα- έννομο συμφέρον.
Άρθρο 24
Διδάσκοντες
1. Το διδακτικό έργο των (Π.Μ.Σ.) ανατίθεται με απόφαση της συνέλευσης της Σχολής, κατόπιν εισήγησης
της ΣΕ του Π.Μ.Σ., στις ακόλουθες κατηγορίες διδασκόντων/-ουσών:
i. Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ίδιου ή άλλου Α.Ε.Ι. ή Α.Σ.Ε.Ι., με
πρόσθετη απασχόληση πέραν των νόμιμων υποχρεώσεών τους, αν το Π.Μ.Σ. έχει τέλη φοίτησης,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2379/22.04.2024
ii. ομότιμους/-ες Καθηγητές/-τριες ή αφυπηρετήσαντα
μέλη Δ.Ε.Π. του Τμήματος ή άλλων Τμημάτων του ιδίου
ή άλλου Α.Ε.Ι.,
iii. συνεργαζόμενους/-ες καθηγητές/-τριες,
iv. εντεταλμένους/-ες διδάσκοντες/-ουσες,
v. επισκέπτες/-τριες καθηγητές/-τριες ή επισκέπτες/τριες ερευνητές/-τριες
vi. ερευνητές/-τριες και ειδικούς/-ές λειτουργικούς
επιστήμονες ερευνητικών και τεχνολογικών φορέων
του άρθρου 13Α του ν. 4310/2014 (Α’ 258) ή λοιπών
ερευνητικών κέντρων και ινστιτούτων της ημεδαπής ή
αλλοδαπής,
vii. επιστήμονες αναγνωρισμένου κύρους, οι οποίοι/ες διαθέτουν εξειδικευμένες γνώσεις και σχετική εμπει-
ρία στο γνωστικό αντικείμενο του Π.Μ.Σ.
2. Όλοι/-ες οι διδάσκοντες/-ουσες πρέπει να είναι κάτοχοι διδακτορικού διπλώματος, εκτός αν το γνωστικό
τους αντικείμενο είναι εξαιρετικής και αδιαμφισβήτητης
ιδιαιτερότητας για το οποίο δεν είναι δυνατή ή συνήθης
η εκπόνηση διδακτορικής διατριβής.
3. Τα μέλη Δ.Ε.Π., Ε.Ε.Π., Ε.ΔΙ.Π. και Ε.Τ.Ε.Π. του Τμήματος δύνανται να απασχολούνται σε Π.Μ.Σ., μόνο υπό την
προϋπόθεση εκπλήρωσης των ελάχιστων υποχρεώσεών
τους περί παροχής διδακτικού έργου. Δεν επιτρέπεται η
απασχόληση μελών Δ.Ε.Π. αποκλειστικά σε Π.Μ.Σ. του
Τμήματος ή της Σχολής.
4. Η συνέλευση της Σχολής, ύστερα από εισήγηση
της ΣΕ, ορίζει ανά μάθημα το μέγιστο δύο μέλη ΔΕΠ/Ε.
ΔΙ.Π. του Τμήματος ή άλλων Τμημάτων του Ιδρύματος,
εάν απαιτείται από το αντικείμενο του μαθήματος, ως
υπεύθυνους/-ες των μαθημάτων. Ο/Η υπεύθυνος/η μαθήματος έχει την ευθύνη για:
i. Την οργάνωση του περιεχομένου και των διαλέξεων
του μαθήματος,
ii. την οργάνωση, επικαιροποίηση και παροχή εκπαιδευτικού υλικού, συμπεριλαμβανομένου του υλικού που
διατίθεται στο e-class,
iii. την επίβλεψη/καθοδήγηση των εργασιών των μεταπτυχιακών φοιτητών/-τριών στο πλαίσιο του μαθήματος
και την αξιολόγηση των φοιτητών/-τριών,
iv. την κατάθεση στη ΣΕ εισήγησης σχετικά με τον
κατάλογο των διαλέξεων του μαθήματος και των διδασκόντων στην οποία επισυνάπτεται σύντομο βιογραφικό
σημείωμα για τους/τις διδάσκοντες/-ουσες που δεν είναι
μέλη του διδακτικού προσωπικού του Τμήματος.
5. Η ΣΕ εξετάζει το κατάλογο των διδασκόντων και
εισηγείται προς τη Συνέλευση τις αναθέσεις διδασκαλίας
λαμβάνοντας την διδακτική, ερευνητική και εξειδικευμένη επαγγελματική εμπειρία. Εφόσον κριθεί σκόπιμο η ΣΕ
εισηγείται στη Συνέλευση του Τμήματος την ανακοίνωση πρόσκλησης εκδήλωσης ενδιαφέροντος για κάλυψη
από εξειδικευμένους επιστήμονες. Η πρόσκληση ανακοινώνεται στον ιστότοπο του Τμήματος. Η επιλογή των
διδασκόντων/-ουσών πραγματοποιείται από τριμελή
επιτροπή αποτελούμενη από μέλη Δ.Ε.Π. του Τμήματος
και ορίζεται από τη Συνέλευση Τμήματος. Με βάση το
πρακτικό της επιτροπής επιλογής, η ΣΕ εισηγείται στη
Συνέλευση του Τμήματος την ανάθεση διδασκαλίας όλου
ή μέρους μαθήματος. Η ανάθεση πραγματοποιείται με
απόφαση της συνέλευσης του Τμήματος, σύμφωνα με
τα όσα προβλέπονται από τον νόμο.
6. Για τον ορισμό υπευθύνων μαθημάτων και διδασκόντων η ΣΕ λαμβάνει υπόψιν τις αξιολογήσεις των
φοιτητών/-τριών.
7. Με απόφαση της συνέλευσης της Σχολής, η οποία
λαμβάνεται ύστερα από εισήγηση του Διευθυντή του
Π.Μ.Σ., καλούνται από την αλλοδαπή, ως επισκέπτες,
καταξιωμένοι επιστήμονες που έχουν θέση ή προσόντα
καθηγητή ή ερευνητή σε ερευνητικό κέντρο, καλλιτέχνες
ή επιστήμονες αναγνωρισμένου κύρους με εξειδικευμένες γνώσεις ή σχετική εμπειρία στο γνωστικό αντικείμενο
του Π.Μ.Σ., για την κάλυψη εκπαιδευτικών αναγκών του
Π.Μ.Σ. Η πρόσκληση επισκέπτη από την αλλοδαπή πραγματοποιείται μόνον εφόσον του ανατίθεται διδασκαλία,
με τη διαδικασία και όσα ειδικότερα ορίζονται στον Κανονισμό Μεταπτυχιακών Σπουδών, κατά τα ισχύοντα για
την ανάθεση διδασκαλίας στα μέλη Δ.Ε.Π. του Ιδρύματος.
8. Δικαίωμα επίβλεψης διπλωματικών εργασιών έχουν
τα μέλη Δ.Ε.Π./Ε.Δ.Ι.Π του Τμήματος υπό την προϋπόθεση ότι είναι κάτοχοι διδακτορικού διπλώματος. Με
απόφαση του αρμοδίου οργάνου του Π.Μ.Σ. δύναται
να ανατίθεται η επίβλεψη διπλωματικών εργασιών και
σε μέλη Δ.Ε.Π. και Ε.ΔΙ.Π. του Τμήματος, που δεν έχουν
αναλάβει διδακτικό έργο στο Π.Μ.Σ.
9. Όλες οι κατηγορίες διδασκόντων/-ουσών δύνανται να αμείβονται αποκλειστικά από τους πόρους του
Π.Μ.Σ. Δεν επιτρέπεται η καταβολή αμοιβής ή άλλης
παροχής από τον κρατικό προϋπολογισμό ή το πρόγραμμα δημοσίων επενδύσεων. Με απόφαση της συνέ-
λευσης της Σχολής, ύστερα από εισήγηση της ΣΕ καθορίζεται το ύψος της αμοιβής κάθε διδάσκοντος/-ουσας.
Ειδικώς, οι διδάσκοντες/-ουσες που έχουν την ιδιότητα
μέλους Δ.Ε.Π., δύνανται να αμείβονται επιπρόσθετα
για έργο που προσφέρουν προς το Π.Μ.Σ., εφόσον εκπληρώνουν τις ελάχιστες εκ του νόμου υποχρεώσεις
τους, όπως ορίζονται στην παρ. 2 του άρθρου 155 του
ν. 4957/2022 (Α’ 141). Το τελευταίο εδάφιο εφαρμόζεται αναλογικά και για τα μέλη Ε.Ε.Π., Ε.ΔΙ.Π. και Ε.Τ.ΕΠ.,
εφόσον εκπληρώνουν τις ελάχιστες εκ του νόμου υποχρεώσεις τους.
Άρθρο 25
Υποχρεώσεις Διδασκόντων
1. Κάθε διδάσκων/-ουσα στο Π.Μ.Σ. έχει την υποχρέωση:
i. Να κατανοεί τη βασική αρχή ότι επίκεντρο του μεταπτυχιακού προγράμματος είναι η υπό διαμόρφωση
προσωπικότητα του/της υποψηφίου/-ας επιστήμονα και
ο σεβασμός της χωρίς όρους και διακρίσεις,
ii. να προασπίζει την αξία και το κύρος της επιστημονικής και ερευνητικής διαδικασίας, οριοθετώντας με σα-
φήνεια κάθε φορά την ενδεδειγμένη πορεία κατάκτησης
της επιστημονικής γνώσης,
iii. να προεκτείνει διαρκώς τους γνωστικούς του/της
ορίζοντες και να ενημερώνεται συχνά για θέματα που
άπτονται του επιστημονικού του/της πεδίου, προκειμένου να είναι σε θέση να προσφέρει σύνθετη, διεπιστη-
μονική και σύγχρονη γνώση,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2379/22.04.2024
iv. να είναι προσιτός/-ή και συνεργάσιμος/-η με τους/
τις μεταπτυχιακούς/-ές φοιτητές/-τριες και να προσφέρει
χωρίς διακρίσεις τις γνώσεις και τις εμπειρίες του/της,
v. να παρουσιάζει σαφές σχέδιο μαθήματος με οδηγίες,
βιβλιογραφία και εμπλουτισμένο θεματολόγιο σύμφωνα
με τη διεθνή πρακτική, ώστε η διδακτέα ύλη να καλύπτει
επαρκώς τις επιστημονικές απαιτήσεις του αντικειμένου,
vi. να ανακοινώνει τα αποτελέσματα εξετάσεων, εργασιών, εργαστηριακών ασκήσεων και άλλων αξιολο-
γήσεων εντός δεκαπέντε (15) ημερών από την ημέρα
διεξαγωγής τους και να επιτρέπει την πρόσβαση των
φοιτητών/-τριών στα γραπτά τους μετά τη διόρθωση,
vii. να έχει την τελική ευθύνη της επιλογής του θέματος
έρευνας για κάθε έναν/μια από τους/τις υπό επίβλεψη
μεταπτυχιακούς/-ές φοιτητές/-τριες και να εξαντλεί τις
δυνατότητες επιτυχούς έκβασής της, ανεξάρτητα από
τον υπόλοιπο φόρτο εργασίας,
viii. να ενημερώνει έγκαιρα τον/την Διευθυντή/-ντρια
του Προγράμματος σε περίπτωση που, για οποιονδήποτε
λόγο αδυνατεί να συνεχίσει την επίβλεψη ενός/μιας φοιτητή/-τριας, ώστε η επίβλεψη να ανατίθεται σε άλλον/-η
διδάσκοντα/-ουσα,
ix. να αποδέχεται τις διαδικασίες αξιολόγησης του
εκπαιδευτικού και ερευνητικού έργου που εισάγει το
Π.Μ.Σ.,
x. να διαθέτει χρόνο για τους/τις φοιτητές/-τριες των
οποίων έχει αναλάβει τον ρόλο του συμβούλου φοίτησης
και σε περίπτωση που δεν μπορεί να αντιμετωπίσει το
πρόβλημα να παραπέμπει στα αρμόδια όργανα.
xi. Οι υπεύθυνοι/-ες των μαθημάτων οφείλουν να
καταγράφουν τις παρουσίες των φοιτητών/-τριών στα
μαθήματα και να ενημερώνουν την γραμματεία και τον/
την Διευθυντή/-ντρια του εγκαίρως σε περίπτωση ελλιπούς παρακολούθησης από τους/τις φοιτητές/-τριες. Οι
υπεύθυνοι των μαθημάτων οφείλουν να παραδίδουν τα
παρουσιολόγια των μαθημάτων στο τέλος κάθε ακαδημαϊκού εξάμηνου ή έτους για σπουδές πλήρους ή μερι-
κής φοίτησης, αντίστοιχα.
Άρθρο 26
Αξιολόγηση της Επίδοσης - Διαδικασία εξετάσεων
1. Οι εξεταστικές περίοδοι στα Π.Μ.Σ. του Χαροκοπείου Πανεπιστημίου είναι τρεις: του χειμερινού εξαμήνου,
του εαρινού εξαμήνου και του Σεπτεμβρίου, εκτός αν
προβλέπεται διαφορετικά στην απόφαση Ίδρυσης του
Π.Μ.Σ. Κατά τη διάρκεια αυτών των περιόδων δεν πραγματοποιείται διδασκαλία μαθημάτων.
2. Η εξεταστική περίοδος του χειμερινού αρχίζει εντός
του δευτέρου δεκαπενθήμερου του Ιανουαρίου, η εξεταστική περίοδος του εαρινού εξαμήνου αρχίζει εντός του
πρώτου δεκαπενθήμερου του Ιουνίου και η εξεταστική
περίοδος του Σεπτεμβρίου αρχίζει στις αρχές Σεπτεμβρίου. Και οι τρεις εξεταστικές περίοδοι διαρκούν από δύο
(2) έως τέσσερις (4) συνεχείς εβδομάδες. Σε περίπτωση
που η ημερομηνία έναρξης μαθημάτων σε Π.Μ.Σ. αποκλίνει σημαντικά από την ημερομηνία έναρξης του ακα-
δημαϊκού έτους, δύνανται να μετατίθενται αντιστοίχως
οι ημερομηνίες των εξεταστικών περιόδων.
3. Η εξέταση των μαθημάτων γίνεται την εξεταστική περίοδο του χειμερινού ή εαρινού εξαμήνου για
το πρόγραμμα Πλήρους Φοίτησης και την εξεταστική
περίοδο εαρινού εξαμήνου για το πρόγραμμα Μερικής
Φοίτησης. Επανεξέταση γίνεται το Σεπτέμβριο.
4. Τη γενική ευθύνη εύρυθμης διεξαγωγής των εξετάσεων κάθε Π.Μ.Σ, έχει ο/η Διευθυντής/-ντρια, ο/η
οποίος/-α συνεπικουρούμενος/-η από τη Γραμματεία
του Π.Μ.Σ., τον/την προϊστάμενο/-η της Γραμματείας του
Τμήματος και τους/τις διδάσκοντες/-ουσες του Π.Μ.Σ.,
μεριμνά έγκαιρα για τον ορισμό επιτηρητών/-τριών,
την καταλληλότητα των χώρων, τη διαθεσιμότητα των
υλικών και μέσων και γενικότερα την εξασφάλιση των
αναγκαίων συνθηκών για το αδιάβλητο των εξετάσεων.
5. Ως επιτηρητές/-τριες των εξετάσεων μπορεί να ορίζονται όλα τα μέλη Δ.Ε.Π., Ε.Ε.Π., Ε.ΔΙ.Π., Ε.Τ.Ε.Π., υποψή-
φιοι/-ες διδάκτορες, καθώς και όποια άλλη κατηγορία
διδακτικού προσωπικού σχετίζεται με το Πανεπιστήμιο.
6. Το ωρολόγιο πρόγραμμα των εξετάσεων συντάσσεται με ευθύνη του/της Διευθυντή/-ντριας και ανακοινώ-
νεται από τη Γραμματεία του Π.Μ.Σ. με κάθε πρόσφορο
τρόπο, τουλάχιστον δύο (2) εβδομάδες πριν από την
έναρξη των εξετάσεων. Το πρόγραμμα περιλαμβάνει
την ημερομηνία και τις ώρες διεξαγωγής των εξετάσεων,
καθώς και τον χώρο διεξαγωγής τους.
7. Σε περίπτωση κωλύματος διεξαγωγής των εξετάσεων, για οποιονδήποτε λόγο ενημερώνεται ο/η Πρόεδρος
και η Γραμματεία του Τμήματος και προβλέπεται αναπλήρωση εντός της εξεταστικής περιόδου. Η ημερομηνία, η
ώρα και ο χώρος της αναπλήρωσης κοινοποιείται στους/
στις φοιτητές/-τριες και στη Γραμματεία με ευθύνη των
αρμοδίων οργάνων του Τμήματος ή του/της διδάσκοντα/-ουσας.
8. Η διαδικασία εξέτασης αποτελεί ευθύνη του/της
υπεύθυνου του μαθήματος και κοινοποιείται με την
έναρξη του μαθήματος. Τα θέματα των εξετάσεων ορίζονται από τους/τις αντίστοιχους/-ες διδάσκοντες/-ουσες.
Σε περίπτωση απουσίας ή κωλύματος αυτών, τα θέματα
τίθενται από άλλο μέλος Δ.Ε.Π. την επιλογή του/της οποίου/-ας αποφασίζει η Συνέλευση της Σχολής μετά από
εισήγηση του/της υπευθύνου του μαθήματος.
9. Τα θέματα ανακοινώνονται από τον/την υπεύθυνο/η
του μαθήματος και σε έκτακτες περιπτώσεις από εκπρόσωπο ή αντικαταστάτη/-τρια αυτού/-ής, ο/η οποίος/-α
είναι και ο/η μόνος/-η υπεύθυνος/-η να δίνει δημοσίως
διευκρινίσεις σε τυχόν απορίες. Ο/Η υπεύθυνος/-η διδάσκων/-ουσα παραμένει στο Πανεπιστήμιο καθ’ όλη
τη διάρκεια της διεξαγωγής της εξέτασης. Ο/Η φοιτητής/-τρια δύναται να χρησιμοποιεί κατά τη διάρκεια της
εξέτασης βιβλία ή σημειώσεις, μόνο στην περίπτωση που
ο/η διδάσκων/-ουσα το έχει επιτρέψει και έχει ενημερώσει τους/-τις φοιτητές/-τριες.
10. Απαγορεύονται τα κινητά τηλέφωνα, τα παρελκόμενα αυτών και η χρήση τους στο χώρο διεξαγωγής της
εξέτασης. Απαγορεύεται επίσης οι εξεταζόμενοι/-ες να
φέρουν καπέλο και γυαλιά ηλίου, εκτός κι αν υπάρχει
ειδικός λόγος, ο οποίος κρίνεται από τον/την επιτηρητή/-τρια.
11. Ο/Η φοιτητής/-τρια υποχρεούται να επιδεικνύει
κατά την είσοδο του/της στο χώρο εξετάσεων τη φοιτητική του/της ταυτότητα και άλλο πιστοποιητικό από
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2379/22.04.2024
το οποίο να προκύπτει η ταυτοπροσωπία. Στη συνέχεια,
ο/η επιτηρητής/-τρια ελέγχει αν ο/η φοιτητής/-τρια περιλαμβάνεται στη λίστα των εξεταζομένων που έχει πα-
ραλάβει από τη Γραμματεία του οικείου Τμήματος. Σε
περίπτωση που δεν αποδεικνύεται η ταυτοπροσωπία ή
ο/η φοιτητής/τρια δεν περιλαμβάνεται στην ανωτέρω
λίστα, αποκλείεται από τη συμμετοχή στην εξέταση του
μαθήματος και απομακρύνεται από το χώρο διεξαγωγής
της εξέτασης.
12. Η διάρκεια επεξεργασίας των θεμάτων, κατά τη
γραπτή εξέταση κάθε μαθήματος, σε καμιά περίπτωση
δεν μπορεί να υπερβαίνει τις τρεις (3) ώρες. Οι εξετάσεις κάθε μαθήματος διεξάγονται με την ευθύνη του/
της διδάσκοντα/-ουσας, ο/η οποίος/-α, κατ’ ελάχιστο,
παραμένει στο Πανεπιστήμιο καθ’ όλη τη διάρκεια της
διεξαγωγής τους.
13. Για την ανάπτυξη των θεμάτων, χορηγούνται στους/
στις εξεταζόμενους/-ες φοιτητές/-τριες ειδικά σφραγισμένα έντυπα (κόλλες, ερωτηματολόγια κ.λπ.) με ευθύνη
των επιτηρητών/-τριών κάθε αίθουσας εξετάσεων.
14. Ειδική μέριμνα λαμβάνεται για τον τρόπο αξιολόγησης της επίδοσης των φοιτητών/-τριών με Ειδικές
Εκπαιδευτικές Ανάγκες (ΦμΕΕΑ), οι οποίοι/-ες, κατά την
εγγραφή τους στο Τμήμα, καταθέτουν επίσημη διάγνωση από δημόσιο φορέα, η οποία να πιστοποιεί το είδος
της αναπηρίας τους και να προτείνει τον κατάλληλο τρόπο εξέτασής τους.
15. Οι κόλλες/έντυπα εξέτασης υπογράφονται από
τον/την επιτηρητή/-τρια κατά την παράδοσή τους. Μαζί
παραδίδονται και τα θέματα της εξέτασης.
16. Ο/Η φοιτητής/-τρια δύναται να απουσιάσει προσωρινά από το χώρο διεξαγωγής της εξέτασης, κατά
την κρίση του/της επιτηρητή/-τριας, παραδίδοντας το
γραπτό του/της και τα θέματα και πάντα με συνοδεία.
Κατά την επάνοδό του/της, επιστρέφει στη θέση του/
της αφού του παραδοθούν το γραπτό και τα θέματα,
προκειμένου για τη συνέχιση της εξέτασης.
17. Φοιτητής/-τρια που καταλαμβάνεται να αντιγράφει
από βιβλία ή σημειώσεις ή από γραπτά άλλου/-ης φοιτητή/-τριας ή χρησιμοποιεί ηλεκτρονικά μέσα (όπως κι-
νητά τηλέφωνα, υπολογιστή κ.τ.λ.) κατά τη διάρκεια της
εξέτασης ή συνεννοείται με άλλους/-ες φοιτητές/-τριες ή
παρεμποδίζει την ομαλή διεξαγωγή των εξετάσεων μηδενίζεται, αφού σημειωθεί και μονογραφηθεί το γραπτό
του/της από τον/την επιτηρητή/-τρια που διαπίστωσε το
συμβάν. Στη συνέχεια, η σχετική υπόθεση παραπέμπεται
για τα περαιτέρω στη Συνέλευση της Σχολής.
18. Αν προκύψουν εκτάκτως προβλήματα που δεν
προβλέπονται στον παρόντα Κανονισμό, ούτε στον
Κανονισμό Σπουδών του οικείου Τμήματος, ούτε στην
ισχύουσα νομοθεσία (π.χ. διακοπή ρεύματος, αιφνίδια
ασθένεια εξεταζόμενου/-ης), ο/η υπεύθυνος/-η διδάσκων/-ουσα αποφασίζει προκειμένου για την επιτυχή
ολοκλήρωση της εξέτασης ή αναπλήρωσης αυτής.
19. Η αξιολόγηση και η βαθμολόγηση σε κάθε μάθημα είναι αποκλειστική αρμοδιότητα του υπεύθυνου
του μαθήματος, γίνεται σε πλήρη ανεξαρτησία από τα
άλλα μαθήματα και αποτελεί παράγωγο της αντικειμενικής εκτίμησης της απόδοσης του/της φοιτητή/-τριας
στο συγκεκριμένο μάθημα. Ο τελικός βαθμός κάθε
μαθήματος προκύπτει από τη συνολική εκτίμηση των
επιδόσεων των φοιτητών/-τριών σε συγκεκριμένους
τομείς (π.χ. εργασίες, εξετάσεις) σύμφωνα με τις οδηγίες που παρέχει ο/η κάθε διδάσκων/-ουσα στην αρχή
του εξαμήνου και που είναι ευκρινώς αναρτημένες στην
ηλεκτρονική τάξη.
20. Ο ελάχιστος αποδεκτός βαθμός επιτυχούς εξέτασης ενός μαθήματος είναι το 6,0 (στα 10). Μόνο μία (1)
αποτυχία δικαιολογείται σε κάθε μάθημα. Ως αποτυχία
ορίζεται:
- τελική βαθμολογία του μαθήματος μικρότερη από
6,0 (στα 10),
- μη ολοκλήρωση των υποχρεώσεων του μαθήματος
(εργασίες, παρουσιάσεις κ.λπ.) κατά τη διάρκεια του εξαμήνου στο οποίο διδάσκεται,
- μη προσέλευση του/της φοιτητή/-τριας στην εξέταση
του μαθήματος.
21. Εντός δέκα (10) ημερών από τη διεξαγωγή των
εξετάσεων ενός μαθήματος, ο/η εξεταστής/-τρια ανακοινώνει την βαθμολογία στην ηλεκτρονική τάξη. Μετά
την ανακοίνωση των αποτελεσμάτων και σε προθεσμία
εντός πέντε (5) ημερών οι φοιτητές/-τριες μπορούν να
δουν τα γραπτά τους την ημέρα και ώρα που ορίζεται
από τους υπευθύνους των μαθημάτων. Εντός δεκαπέντε
(15) ημερών από τη διεξαγωγή των εξετάσεων του μαθήματος, ο/η εξεταστής/-τρια εισάγει και οριστικοποιεί
τις βαθμολογίες στο φοιτητολόγιο.
22. Ενστάσεις για τη βαθμολόγηση σε μάθημα υποβάλλονται εντός δεκαπέντε (15) ημερών από την ανα-
κοίνωση των αποτελεσμάτων. Η ένσταση εξετάζεται από
Επιτροπή που συστήνεται από τη ΣΕ Η αναβαθμολόγηση
πραγματοποιείται μετά από απόφαση της συνέλευσης
της Σχολής.
23. Τα γραπτά δοκίμια φυλάσσονται με ευθύνη του/
της εξεταστή/-τριας για ένα έτος. Προς διευκόλυνση των
εξεταστικών διαδικασιών ο/η εξεταστής/-τρια διατηρεί,
σε ιδιαίτερο αρχείο, τα θέματα που θέτει σε κάθε εξεταστική περίοδo.
24. Αν ο/η μεταπτυχιακός/-η φοιτητής/-τρια αποτύχει
τουλάχιστον δύο (2) φορές στην εξέταση μαθήματος ή
μαθημάτων, εξετάζεται, ύστερα από αίτησή του/της, από
τριμελή επιτροπή μελών Δ.Ε.Π./Ε.Δ.Ι.Π. της Σχολής, τα
μέλη της οποίας έχουν το ίδιο ή συναφές γνωστικό αντικείμενο με το εξεταζόμενο μάθημα και ορίζονται από
τη Συνέλευση της Σχολής. Η αίτηση κατατίθεται εντός
πέντε (5) ημερών από την ανακοίνωση των αποτελεσμάτων του μαθήματος της εξεταστικής περιόδου του
Σεπτεμβρίου. Από την επιτροπή εξαιρείται ο/η υπεύθυνος/-η καθηγητής/-τρια. Η εξέταση διεξάγεται εντός του
Δεκεμβρίου. Σε περίπτωση αποτυχίας και στην εξέταση
από την τριμελή επιτροπή, ο/η φοιτητής/-τρια επαναλαμβάνει το μάθημα. Σε περίπτωση που μετά και την
επαναπαρακολούθηση του μαθήματος, ο/η μεταπτυχιακός/-ή φοιτητής/-τρια αποτύχει δύο (2) φορές, εντός
των εξεταστικών περιόδων, στην εξέταση έστω και ενός
μαθήματος διαγράφεται οριστικά.
25. Σε περίπτωση που ο/η φοιτητής/-τρια δεν καταθέσει αίτηση για ορισμό επιτροπής η Συνέλευση της Σχολής
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2379/22.04.2024
δύναται να αποφασίσει κατά περίπτωση, και αφού συνεκτιμήσει όλη την πορεία του/της φοιτητή/-τριας, είτε (α)
τη διαγραφή του φοιτητή από το πρόγραμμα, είτε (β) να
ορίσει την εκ νέου παρακολούθηση του μαθήματος από
τον/την φοιτητή/-τρια.
Άρθρο 27
Εκπόνηση Διπλωματικής Εργασίας (ΔΕ)
1. Η εκπόνηση διπλωματικής εργασίας είναι υποχρεωτική. Η διπλωματική εργασία εκπονείται ατομικά και
συνιστά μια αυτοτελή επιστημονική και συστηματική
προσέγγιση και ανάλυση ενός θέματος, στηρίζεται στην
διαθέσιμη τεχνολογία και υπάρχουσα βιβλιογραφία και
αξιοποιεί τις γνώσεις και δεξιότητες που αποκτήθηκαν
κατά τη διάρκεια των σπουδών.
2. Η γλώσσα εκπόνησης της διπλωματικής εργασίας
είναι η Ελληνική ή Αγγλική. Στην διπλωματική εργασία
πρέπει να περιλαμβάνεται μία εκτεταμένη περίληψη
στην αγγλική γλώσσα αν η γλώσσα συγγραφής είναι η
Ελληνική και το αντίθετο.
3. Στο Π.Μ.Σ. προβλέπονται δύο είδη διπλωματικής
εργασίας:
i. Ερευνητική Διπλωματική Εργασία: αποτελεί πρωτότυπη ερευνητική εργασία. Κατά τη διάρκεια εκπόνησης
ερευνητικού περιεχομένου διπλωματικής εργασίας, ο/η
φοιτητής/-τρια υποχρεούται να ασχοληθεί με τη συλλογή
ή και την ανάλυση των πρωτογενών ή δευτερογενών δεδομένων. Οι κάτοχοι Μ.Δ.Ε. με ερευνητική διπλωματική
εργασία έχουν δικαίωμα να κάνουν αίτηση για συνέχιση
των μεταπτυχιακών σπουδών για την απόκτηση του Διδακτορικού Διπλώματος (Δ.Δ.).
ii. Συνθετική Διπλωματική Εργασία: αποτελεί εκτεταμένη και εμπεριστατωμένη βιβλιογραφική ανασκόπηση
πάνω σε επιστημονικό θέμα μεγάλου ενδιαφέροντος ή
άλλου είδους σημαντική εργασία, που όμως δεν θεωρείται πρωτότυπη ερευνητική εργασία. Οι κάτοχοι Μ.Δ.Ε.
με συνθετική διατριβή δεν έχουν δικαίωμα εισαγωγής
στο πρόγραμμα που οδηγεί στην απόκτηση του Δ.Δ.
εκτός και εάν πληρούν τις προϋποθέσεις που αναφέρονται στον κανονισμό λειτουργίας των Διδακτορικών
Σπουδών.
4. Επιβλέπων/-ουσα της Διπλωματικής Εργασίας,
πρέπει να είναι μέλος Δ.Ε.Π. ή Ε.Δ.Ι.Π του Τμήματος
Επιστήμης Διαιτολογίας - Διατροφής του Χαροκοπείου
Πανεπιστημίου. Ο/Η επιβλέπων/-ουσα είναι μέλος της
τριμελούς εξεταστικής επιτροπής. Τα άλλα δύο μέλη της
τριμελούς εξεταστικής επιτροπής του/της φοιτητή/-τριας που μπορεί να είναι: α) Μέλη Διδακτικού Ερευνητικού
Προσωπικού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού
(Ε.ΔΙ.Π.) του Τμήματος ή άλλων Τμημάτων του ίδιου ή
άλλου Α.Ε.Ι. ή Α.Σ.Ε.Ι., β) ομότιμοι/-ες Καθηγητές/-τριες
ή αφυπηρετήσαντα μέλη Δ.Ε.Π. του Τμήματος ή άλλων
Τμημάτων του ιδίου ή άλλου Α.Ε.Ι., γ) ερευνητές/-τριες
και ειδικούς/-ές λειτουργικούς/-ές επιστήμονες ερευνητικών και τεχνολογικών φορέων του άρθρου 13Α του
ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής. Τα μέλη
της επιτροπής πρέπει να έχουν την ίδια ή συναφή
επιστημονική ειδικότητα με το γνωστικό αντικείμενο
του προγράμματος.
5. Η ΣΕ και ο επιβλέπων καθηγητής έχουν την ευθύνη
της παρακολούθησης και του ελέγχου της πορείας της
εκπόνησης της διπλωματικής εργασίας του/της μεταπτυχιακού/-ής φοιτητή/-τριας.
6. Πριν το τέλος του 1ου εξαμήνου ή του 1ου έτους για
τους/τις φοιτητές/-τριες Πλήρους και Μερικής Φοίτησης, αντίστοιχα, όλα τα μέλη Δ.Ε.Π./Ε.Δ.Ι.Π του Τμήματος
αποστέλλουν στην Γραμματεία του Π.Μ.Σ. τα ερευνητικά
τους ενδιαφέροντα ή/και προτεινόμενα θέματα διπλωματικών εργασιών τα οποία προωθούνται στους/στις
φοιτητές/-τριες της κάθε κατεύθυνσης. Τα μέλη Δ.Ε.Π./
Ε.Δ.Ι.Π. παρουσιάζουν ενωπίω των μεταπτυχιακών φοιτητών/-τριών και σε προκαθορισμένη ημερομηνία τα
ερευνητικά τους ενδιαφέροντα/προτεινόμενα θέματα
διπλωματικών εργασιών.
7. Οι αιτήσεις των φοιτητών/-τριών κατατίθενται έως
τέλος Μαΐου του 1ου έτους φοίτησης για το Π.Μ.Σ. Πλήρους Φοίτησης και έως τέλος Φεβρουαρίου του 2ου
έτους φοίτησης για το Π.Μ.Σ. Μερικής Φοίτησης στην ΣΕ.
Στην αίτηση των υποψηφίων, η οποία συνυπογράφεται
από τον/την προτεινόμενο επιβλέπων/-ουσα καθηγητή/τρια αναγράφεται ο προτεινόμενος τίτλος της διπλωμα-
τικής εργασίας, ο/η προτεινόμενος/η επιβλέπων/-ουσα
και τριμελής επιτροπή ενώ επισυνάπτεται περίληψη της
προτεινόμενης εργασίας. Η τελική ανάθεση των διπλωματικών εργασιών γίνεται από τη Συνέλευση της Σχολής
κατόπιν εισήγησης της ΣΕ του Π.Μ.Σ.
8. Το κάθε μέλος Δ.Ε.Π./Ε.Δ.Ι.Π δύναται να επιβλέψει
έως 3 διπλωματικές εργασίες ανά κύκλο και πρόγραμμα
φοίτησης (Πλήρους/Μερικής Φοίτησης).
9. Η εκπόνηση της διπλωματικής εργασίας πρέπει να
ακολουθεί τον Κανονισμό Έρευνας του Χαροκοπείου
Πανεπιστημίου. Επιπροσθέτως, τα ερευνητικά πρωτόκολλα που απαιτούν διεξαγωγή πειραμάτων με ανθρώ-
που και πειραματόζωα πρέπει να λάβουν έγκριση από
την Επιτροπή Ηθικής και Δεοντολογίας Έρευνας (ΕΗΔΕ)
του Χαροκοπείου Πανεπιστημίου.
10. Συγγραφή Διπλωματικής Εργασίας: Μετά το πέρας
της συλλογής και επεξεργασίας των δεδομένων ακολουθεί η συγγραφή της διατριβής στην Ελληνική ή την
Αγγλική γλώσσα. Η διατριβή πρέπει να παρουσιάζει με
συγκεκριμένο και σαφή τρόπο το ερευνητικό πρόβλημα,
τη φύση και τη σπουδαιότητα της μελέτης, την ανασκόπηση της υπάρχουσας βιβλιογραφίας, τη μεθοδολογία
εξέτασης του προβλήματος, τα ερευνητικά ευρήματα,
το σχολιασμό των ευρημάτων και τέλος συστάσεις για
την περαιτέρω διερεύνηση του θέματος. Λεπτομερείς
οδηγίες για την συγγραφή της Διπλωματικής Εργασίας
δίνονται στο Παράρτημα Α του Οδηγού Σπουδών.
11. Δημόσια παρουσίαση και εξέταση Διπλωματικής
Εργασίας
i. Μετά το πέρας της συγγραφής της διατριβής και
με τη σύμφωνη γνώμη του/της Επιβλέποντα/-ουσας
Καθηγητή/-τριας, ο/η φοιτητής/-τρια παραδίδει αντίτυπο της Διπλωματικής Εργασίας στα μέλη στης Τριμε-
λούς Επιτροπής του/της και υποβάλει στη Γραμματεία
του Π.Μ.Σ. αίτηση που συνοδεύεται από περίληψη της
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2379/22.04.2024
Διπλωματικής Εργασίας και από ένα σύντομο βιογραφικό σημείωμα. Ο/Η φοιτητής/-τρια έχει δικαίωμα να
υποστηρίξει την διπλωματική του/της εργασία εφόσον
έχει εκπληρώσει τις οικονομικές του/της υποχρεώσεις
και έχει προβιβάσιμο βαθμό σε όλα τα μαθήματα.
ii. Η δημόσια υποστήριξη της διατριβής ορίζεται από
τον/την Επιβλέποντα/-ουσα Καθηγητή/-τριας εντός των
ημερομηνιών που ορίζονται στο Ημερολόγιο Ακαδημαϊκών δραστηριοτήτων. Η Γραμματεία δημοσιοποιεί το
γεγονός με την κυκλοφορία ηλεκτρονικής ανακοίνωσης
στην ακαδημαϊκή κοινότητα.
iii. Η τελική αξιολόγηση και κρίση της Διπλωματικής
Εργασίας γίνεται από την Τριμελή Επιτροπή. Η αξιολόγηση της διπλωματικής εργασίας γίνεται με βάση τα
παρακάτω κριτήρια: α) Την πληρότητα και ποιότητα
του περιεχομένου της, β) τον βαθμό κατανόησης του
θέματος και ανταπόκρισης στις απαιτήσεις του, γ) την
τοποθέτησή του σε σχέση με την τρέχουσα τεχνολογία
και τη διεθνή βιβλιογραφία, δ) την επιτυχή δημόσια υποστήριξη και εξέταση.
iv. Ο βαθμός της Διπλωματικής Εργασίας είναι ακέραιος αριθμός και προκύπτει ως ο μέσος όρος των βαθμών
των εξεταστών. Για την έγκριση απαιτείται η σύμφωνη
γνώμη δύο (2) τουλάχιστον μελών της Τριμελούς Επιτροπής. Ο ελάχιστος αποδεκτός βαθμός επιτυχούς εξέτασης
Διπλωματικής Εργασίας είναι το 6,0 (στα 10).
v. Σε περίπτωση απόρριψης της Διπλωματικής Εργασίας καθορίζεται από τη ΣΕ νέα ημερομηνία αξιολόγησης
τουλάχιστον τρεις (3) μήνες μετά την πρώτη κρίση. Κατά
το διάστημα αυτό, ο/η φοιτητής/-τρια έχει υποχρέωση να
κάνει τυχόν διορθώσεις που ζήτησε η Τριμελής επιτροπή.
12. Η μεταπτυχιακή εργασία είναι πρωτότυπο έργο
του/της φοιτητή/-τριας. Τα πνευματικά δικαιώματα της
διπλωματικής εργασίας κατ’ αρχήν, ανήκουν από κοινού
και εξ ίσου στον/στην μεταπτυχιακό/-ή φοιτητή/-τρια,
στον/στην επιβλέποντα/-ουσα και στο Χαροκόπειο Πανεπιστήμιο.
13. Ο/Η φοιτητής/-τρια οφείλει να καταθέσει σε ηλεκτρονική μορφή στο Ιδρυματικό Αποθετήριο της Βιβλι-
οθήκης και Κέντρου Πληροφόρησης του Χαροκοπείου
Πανεπιστημίου ένα (1) αντίτυπο σε ηλεκτρονική μορφή
της εγκεκριμένης Διπλωματικής Εργασίας, με τις διορθώσεις που θα προτείνει η Εξεταστική Επιτροπή. Για την κα-
τάθεση στη Βιβλιοθήκη απαιτείται η έγγραφη σύμφωνη
γνώμη του/της Επιβλέποντος/-ουσας. Οι Μεταπτυχιακές
Διατριβές αναρτώνται στον διαδικτυακό τόπο της Βιβλιοθήκης του Πανεπιστημίου.
14. Το Π.Μ.Σ. διατηρεί το δικαίωμα δημοσίευσης των
μεταπτυχιακών εργασιών των φοιτητών/-τριών στον δικτυακό τόπου του Τμήματος ή/και σε διαδικτυακώς προ-
σβάσιμα αποθετήρια ψηφιακών εγγράφων στα οποία
συμμετέχει το Τμήμα.
Άρθρο 28
Αριστεία Επίδοσης
1. Το πρόγραμμα χορηγεί αριστεία επίδοσης στους/
στις μεταπτυχιακούς/-ές φοιτητές/-τριες που θα πετύχουν την υψηλότερη βαθμολογία. Συγκεκριμένα:
Π.Μ.Σ. Πλήρους Φοίτησης:
Τέσσερα (4) αριστεία επίδοσης για τους/τις φοιτητές/τριες που θα πετύχουν την υψηλότερη βαθμολογία στο
α’ εξάμηνο και τέσσερα (4) αριστεία επίδοσης για τους/
τις φοιτητές/-τριες που θα πετύχουν την υψηλότερη βαθμολογία στο B’ εξάμηνο φοίτησης.
Π.Μ.Σ. Μερικής Φοίτησης:
Τέσσερα (4) αριστεία επίδοσης για τους/τις φοιτητές/τριες που θα πετύχουν την υψηλότερη βαθμολογία στο
πρώτο (1ο) έτος και τέσσερα (4) αριστεία επίδοσης για
τους/τις φοιτητές/-τριες που θα πετύχουν την υψηλότερη βαθμολογία στο δεύτερο (2ο) έτος. Στην αξιολογική
κατάταξη συμπεριλαμβάνονται μόνο όσοι/-ες φοιτητές/τριες έχουν εξεταστεί επιτυχώς σε όλα τα εξεταζόμενα
μαθήματα στις εξεταστικές περιόδους Φεβρουαρίου
ή Ιουνίου και με την προϋπόθεση ότι έχουν εξεταστεί
επιτυχώς σε όλα τα μαθήματα των προηγουμένων εξαμήνων/ετών.
2. Tα αριστεία επίδοσης συνοδεύονται από χρηματικά βραβεία που καθορίζονται από τη Συνέλευση της
Σχολής.
3. Οι όροι χορήγησης των αριστείων επίδοσης καθορίζονται με απόφαση της συνέλευσης της Σχολής μετά
από εισήγηση της ΣΕ.
Άρθρο 29
Βαθμολογία - Βαθμός Διπλώματος
Μεταπτυχιακών Σπουδών
1. Ο τελικός βαθμός του Μεταπτυχιακού Διπλώματος
προκύπτει από τη βαθμολογία του/της φοιτητή/-τριας
στα μαθήματα, στη Μεταπτυχιακή Διατριβή και σε όλες
τις δραστηριότητες που προβλέπονται στο πρόγραμμα
σύμφωνα και με τους συντελεστές βαρύτητας της κάθε
ακαδημαϊκής δραστηριότητας. Κατώτατος προβιβάσιμος βαθμός ορίζεται το έξι (6). Η αξιολόγηση γίνεται με
βάση τη δεκαβάθμια κλίμακα (με ακρίβεια ενός δεκαδικού) σύμφωνα με την ακόλουθη βαθμολογική κλίμακα:
Άριστα
8,45-10,0
Λίαν Καλώς
6,95-8,44
Καλώς
6,0-6,94
2. Μετά την ολοκλήρωση του διδακτικού μέρους του
προγράμματος, την εξέταση της διπλωματικής εργασίας
και την εκπλήρωση τυχόν άλλων υποχρεώσεων, ο/η φοιτητής/-τρια λαμβάνει τον μεταπτυχιακό τίτλο. Ο βαθμός
πτυχίου υπολογίζεται από το σταθμισμένο μέσο όρο των
βαθμολογιών των μαθημάτων και της διπλωματικής εργασίας βάσει του τύπου:
Σ
n
i  = 1  αi ΒΜIi
ΒΠ = __________
Σ
n
i  = 1  αi
Όπου ΒΠ: ο βαθμός πτυχίου, n: o αριθμός των μαθημάτων συμπεριλαμβανομένης της διπλωματικής εργα-
σίας, αi: ο συντελεστής βαρύτητας κάθε μαθήματος/
διπλωματικής εργασίας και ΒΜ: ο βαθμός μαθήματος/
διπλωματικής εργασίας.
Άρθρο 30
Ολοκλήρωση Σπουδών
1. Οι φοιτητές/-τριες ολοκληρώνουν τις σπουδές τους
και ανακηρύσσονται διπλωματούχοι/-χες όταν: α) έχουν
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2379/22.04.2024
εξεταστεί επιτυχώς σε όλα τα απαιτούμενα από το πρόγραμμα σπουδών μαθήματα και έχουν συγκεντρώσει
τουλάχιστον 90 πιστωτικές μονάδες (ECTS), β) έχουν
καταθέσει την διπλωματική τους εργασία στην Βιβλιοθήκη στην οποία έχουν ενσωματώσει τις διορθώσεις
του/της επιβλέποντα/-ουσας καθηγητή/-τριας και της
τριμελούς εξεταστικής επιτροπής.
2. Ως ημερομηνία ανακήρυξης διπλωματούχων, ορίζεται η ημερομηνία ολοκλήρωσης της εξέτασης των δι-
πλωματικών εργασιών της εξεταστικής περιόδου στην
οποία συμμετείχε ο/η φοιτητής/-τρια.
3. Οι φοιτητές/-τριες που έχουν ολοκληρώσει τις σπουδές τους σύμφωνα με τα ανωτέρω, δικαιούνται βεβαίωση
ολοκλήρωσης σπουδών.
Άρθρο 31
Απονομή διπλώματος - Ορκωμοσία
1. Το Μεταπτυχιακό Δίπλωμα Ειδίκευσης (Μ.Δ.Ε.) είναι
δημόσιο έγγραφο και ο τύπος του ορίζεται με απόφαση
της Συγκλήτου. Το δίπλωμα απονέμεται μέσα σε τρεις (3)
μήνες από την επιτυχή ολοκλήρωση των σπουδών και
ανακήρυξή του/της φοιτητή/-τριας σε διπλωματούχο, σε
ειδική πανηγυρική τελετή καθομολόγησης (ορκωμοσίας)
και απονομής πτυχίων/διπλωμάτων ενώπιον των Πρυτανικών Αρχών και του/της Προέδρου του Τμήματος ή
νομίμων αναπληρωτών τους.
2. Η ορκωμοσία γίνεται μετά το πέρας των εξεταστικών
περιόδων Ιουνίου, Σεπτεμβρίου και Ιανουαρίου - Φεβρουαρίου. Η ημερομηνία ορκωμοσίας αποφασίζεται
από τις Πρυτανικές Αρχές και αναρτάται στην ιστοσελίδα του Πανεπιστημίου τουλάχιστον τρεις (3) εβδομάδες
νωρίτερα.
3. Για τη συμμετοχή στην τελετή καθομολόγησης και
τη λήψη του Δ.Μ.Σ., οι απόφοιτοι/-ες καλούνται να υποβάλουν αίτηση ορκωμοσίας στη Γραμματεία του Π.Μ.Σ.,
σε ημερομηνίες που ανακοινώνονται από αυτή. Οι απόφοιτοι/-ες, οφείλουν έως την ημερομηνία της αίτησης
ορκωμοσίας τους να έχουν τακτοποιήσει τυχόν εκκρεμότητες, σύμφωνα με τα οριζόμενα από τα Τμήματα.
Στην αίτησή τους δηλώνουν αν επιθυμούν να δώσουν
θρησκευτικό ή πολιτικό όρκο.
4. Κατά την τελετή καθομολόγησης, αναγιγνώσκεται
όρκος. Tο κείμενο της καθομολόγησης απαγγέλλεται
από τον/-την πρωτεύσαντα/-σα σε βαθμό του Π.Μ.Σ.,
σύμφωνα με την δηλωθείσα επιθυμία του/-της (ανεξάρτητα από την ημερομηνία ανακήρυξης διπλωματούχου
και της διάρκειας των σπουδών). Στην περίπτωση που η
τελετή καθομολόγησης πραγματοποιείται για περισσότερα από ένα Π.Μ.Σ., ο όρκος απαγγέλλεται από τον/την
πρωτεύσαντα/-σα σε βαθμό μεταξύ των Π.Μ.Σ.
5. Οι διπλωματούχοι/-χες ορκίζονται ανατείνοντας το
δεξί χέρι και καλούνται κατ’ αλφαβητική σειρά.
6. Το κείμενο του όρκου έχει ως εξής: «Προ του/της
Πρυτάνεως του Χαροκοπείου Πανεπιστημίου, του οποίου ο μεταπτυχιακός τίτλος μού απονέμεται σήμερον,
καθομολογώ δημοσία, ταύτην την επίσημον υπόσχεσιν:
Θα υπηρετήσω εις την ζωήν μου την επιστήμην ταύτην
με κοσμιότητα ηθών και σεμνότητα τρόπων και με όσην
μοι είναι δυνατόν ενθερμοτέραν αφοσίωσιν. Θα την
προαγάγω επί το τελειότερον και θα την αγλαΪσω επί το
λαμπρότερον δια την ολονέν επί περισσοτέρους εξάπλωσιν του θείου φωτός της αληθείας. Και θ’ αποφεύγω να
επιδεικνύω κενόσοφον προπέτειαν, αντιστρατευόμενος/
αντιστρατευομένη τας ορθάς διδασκαλίας των άλλων
και να διδάσκω αντίθετα των όσων ο ίδιος/η ίδια καλώς
πιστεύω, καπηλεύων/καπηλεύουσα την επιστήμην ή
καταισχύνων/καταισχύνουσα του/της επιστήμονος το
υψηλόν λειτούργημα. Εις την επίσημον της ώρας ταύτης
υπόσχεσίν μου, είθε να με συνοδεύουν πάντοτε αι ευχαί
των σεβαστών μου Διδασκάλων». Σε περίπτωση που ο/η
πρωτεύσας/-σα επιθυμεί να κάνει κάνει επίκληση στον
Θεό, στο τέλος του όρκου προστίθεται η φράση «και είθε
να μου είναι ο Θεός αρωγός καθ’ όλην μου την ζωήν».
7. Η ορκωμοσία δεν αποτελεί συστατικό τύπο της επιτυχούς ολοκλήρωσης των σπουδών. Για ειδικούς λόγους,
κατόπιν αίτησης που υποβάλλεται προς τη Γραμματεία
του Π.Μ.Σ. και εξετάζεται από τη ΣΕ, ο/η απόφοιτος/-η
μπορεί να ζητήσει τη χορήγηση του Μ.Δ.Ε. χωρίς να συμμετάσχει στην τελετή ορκωμοσίας, υπό την προϋπόθεση
ότι έχει κάνει αίτηση ορκωμοσίας και έχει τακτοποιήσει
τυχόν εκκρεμότητες.
8. Το Μ.Δ.Ε. συντάσσεται στην ελληνική γλώσσα. Ο/Η
απόφοιτος/-η λαμβάνει το Μ.Δ.Ε. σε περγαμηνή, δύο
(2) ακριβή αντίγραφα αυτού και δύο (2) πιστοποιητικά
αναλυτικής βαθμολογίας.
9. Το πρόγραμμα μεταπτυχιακών σπουδών χορηγεί
παράρτημα διπλώματος στην ελληνική και στην αγγλική γλώσσα σύμφωνα με το άρθρο 15 του ν. 3374/2005
(Α’ 189). Στο παράρτημα διπλώματος αναγράφονται πρόσθετες (μη υποχρεωτικές) δεξιότητες που αποκτά ο/η
φοιτητής/-τρια κατά τη διάρκεια των σπουδών του και
δεν συνυπολογίζονται στον τελικό βαθμό.
10. Ο/Η απόφοιτος/-η λαμβάνει επίσης το Παράρτημα
Διπλώματος, στην ελληνική και στην αγγλική γλώσσα.
Άρθρο 32
Τέλη φοίτησης - Τρόπος καταβολής - Δωρεάν
φοίτηση
1. Τα τέλη φοίτησης ανέρχονται συνολικά στο ποσό
των πέντε χιλιάδων ευρώ (5000€) και καταβάλλονται
τμηματικά ως ακολούθως:
Α) Σπουδές Πλήρους Φοίτησης:
- Χίλια Επτακόσια ευρώ (1700€) κατά την εγγραφή στο
πρόγραμμα
- Χίλια Επτακόσια ευρώ (1700€) κατά την εγγραφή στο
Β’ εξάμηνο
- Χίλια Εξακόσια ευρώ (1600€) κατά την εγγραφή στο
Γ’ εξάμηνο
Β) Σπουδές Μερικής Φοίτησης:
- Χίλια Επτακόσια ευρώ (1700€) κατά την εγγραφή στο
πρόγραμμα
- Χίλια Επτακόσια ευρώ (1700€) κατά την εγγραφή στο
2ο έτος
- Χίλια Εξακόσια ευρώ (1600€) κατά την εγγραφή στο
3ο’ έτος
2. Σε κάθε περίπτωση διαγραφής μεταπτυχιακού/-ής
φοιτητή/-τριας δεν επιστρέφονται τυχόν καταβληθέντα
τέλη φοίτησης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2379/22.04.2024
3. Σε περίπτωση μη τήρησης των οικονομικών υποχρεώσεων, ο/η φοιτητής/-τρια διαγράφεται από το Π.Μ.Σ. Σε
ειδικές περιπτώσεις η ΣΕ μπορεί, μετά από αίτημα του/
της φοιτητή/-τριας, να παρατείνει την περίοδο καταβολής των διδάκτρων.
4. Το 30% του συνολικού αριθμού των φοιτητών/-τριών που εισάγονται στο Π.Μ.Σ. απαλλάσσονται από την
υποχρέωση καταβολής τέλους φοίτησης, σύμφωνα με
τα όσα ορίζονται στο άρθρο 86 του ν. 4957/2022. Όσοι
λαμβάνουν υποτροφία από άλλη πηγή δεν δικαιούνται
απαλλαγή.
5. Η αίτηση για απαλλαγή από τα τέλη φοίτησης υποβάλλεται ύστερα από την ολοκλήρωση της διαδικασίας
επιλογής των φοιτητών/τριών των Π.Μ.Σ. Δεν δικαιούνται να λάβουν απαλλαγή από την καταβολή τελών φοί-
τησης όσοι/-ες λαμβάνουν υποτροφία από άλλη πηγή ή
έχουν ήδη απαλλαγεί από την καταβολή τελών φοίτησης
σε άλλο Π.Μ.Σ., όπου φοιτούν παράλληλα ή φοίτησαν
στο παρελθόν.
Άρθρο 33
Αξιολόγηση Μαθημάτων και Διδασκόντων από
τους/τις μεταπτυχιακούς/-ές φοιτητές/-τριες
1. Οι μεταπτυχιακοί/-ές φοιτητές/-τριες καλούνται να
αξιολογήσουν τους/τις διδάσκοντες/-ουσες, το περιεχόμενο και την οργάνωση του μαθήματος, την υποστήριξη
της εκπαιδευτικής διαδικασίας με τα κατάλληλα εποπτικά μέσα και τη χρήση νέων τεχνολογιών, τη σχέση των
διδασκόντων/-ουσών με τους/τις φοιτητές/-τριες, τον
τρόπο/την διαδικασία εξέτασης και αξιολόγησης των
φοιτητών/-τριών, τη σύνδεση της διδασκαλίας με τα τελευταία ερευνητικά δεδομένα.
2. Η αξιολόγηση γίνεται μέσω ερωτηματολογίων τα
οποία κοινοποιούνται στους/στις φοιτητές/-τριες πριν
την ολοκλήρωση της διδασκαλίας των μαθημάτων μέσω
ειδικά διαμορφωμένης πλατφόρμας και συμπληρώνονται
ανώνυμα.
3. Η επεξεργασία των ερωτηματολογίων είναι ευθύνη
της Ομάδας Εσωτερικής Αξιολόγησης (ΟΜ.Ε.Α.) του Τμήματος και τα αποτελέσματα κοινοποιούνται στον Πρόε-
δρο του Τμήματος, στον/στην Διευθυντή του Π.Μ.Σ. και
στους/στις διδάσκοντες/-ουσες των μαθημάτων μέσω
κωδικοποιημένων φύλλων με τις απαντήσεις.
4. Ο/Η Διευθυντής/-ντρια του Π.Μ.Σ. και η ΣΕ είναι
αρμόδιοι να προχωρήσουν, σε συνεργασία με τους/τις
διδάσκοντες/-ουσες στην κατάρτιση εισήγησης για τη
βελτίωση των παρεχόμενων εκπαιδευτικών υπηρεσιών,
όπου απαιτείται, με βάση τις αξιολογήσεις των φοιτητών/-τριών.
5. Κατά τη λήξη της θητείας της ΣΕ, με ευθύνη του/της
απερχόμενου/-ης Διευθυντή/-τριας, συντάσσεται αναλυτικός απολογισμός του ερευνητικού και εκπαιδευτικού
έργου του Π.Μ.Σ., καθώς και των λοιπών δραστηριοτήτων του, με στόχο την αναβάθμιση των σπουδών, την
καλύτερη αξιοποίηση του ανθρώπινου δυναμικού, τη
βελτιστοποίηση των υφιστάμενων υποδομών και την
κοινωνικά επωφελή χρήση των διαθέσιμων πόρων του
Π.Μ.Σ. Ο απολογισμός κατατίθεται στο οικείο Τμήμα, στο
οποίο ανήκει το Π.Μ.Σ.
Ο παρών Κανονισμός ισχύει για τους/τις εισαχθέντες/είσες φοιτητές/-τριες από το ακαδημαϊκό έτος 2024-2025
και εφεξής.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 10 Απριλίου 2024
Η Πρύτανης
ΜΑΡΙΑ ΝΙΚΟΛΑΪΔΗ

[Source: 20240202379.pdf | Tokens: 93360]